
3-4 φτωχότεροι, ίσως, τίμιοι; 
5-7 τι είναι και τι κάνει η συνέλευση του £3ιίιθ ονβτ 

8-9 θεατρική παράσταση 
και κινηματογραφική αναπαράσταση (μέρος β) 
10 η εφεύρεση της πνευματικής ιδιοκτησίας 
11 παιχνίδι: ίηύυδΐιϊοΙ νε. ΟΙΥ 
12-13 απ’ την παρτιτούρα στη μαγνητοταινία 
κι' απ τη σύνθεση στο μοντάζ 
14 ΓθΐΙιίηΚ οΐήοηε 
15 σημεία των καιρών 

οι ήρωες είναι δύο. ο 'ντήλερ' και ο 'πελάτης'. Συναντι¬ 
ούνται στη μέση ενός κάμπου. Και μιλάνε. Ή μάλλον όχι, δε 
μιλάνε απλά. 

Παλεύουνε ο ένας τον άλλον, χρησιμοποιώντας μια ξε¬ 
χασμένη γλώσσα. 


Ο ΒθΓηαΓεΙ Μαπθ ΚοΙίβδ ήταν από τους λίγους θεατρικούς 
συγγραφείς που κατάφερε να χρησιμοποιήσει τη γλώσσα 
σαν όπλο. 

Γιατί την καταλάβαινε σα τέτοια. 

Έτσι τη χρησιμοποιεί και στη "μοναξιά των κάμπων με 
βαμβάκι". 

φτωχότεροι; Ίσως, τίμιοι; 


Ο αναβρασμός στις τάζεις των καθηγητών της τριτοβάθμιας αυτή τη 
φορά έχει ταπεινή αλλά σημαντική αιτία: η μείωση των μισθών τους (κατά 
μέσο όρο κατά 17%) είναι προ των πυλών την ώρα που γράφονται αυτές 
οι γραμμές, σαν μέρος της "εξοικονόμησης 11,5 δισ. ευρώ" στα έξοδα του 
ελληνικού κράτους. Οπως είναι λογικό κι ανθρώπινο, οι πανεπιστημιακοί 
δεν γουστάρουν καθόλου. Ομως "δεν φτάνει να έχεις δίκιο". Πρέπει να 
ξέρεις και που θα το βρεις. Κι εδώ υπάρχουν ορισμένα ζητηματάκια. 

Το πρώτο είναι το γεγονός ότι οι καθηγητές της τριτοβάθμιας (όχι 
όμως και της πρωτοβάθμιας ή της δευτεροβάθμιας) ανήκουν στα περι¬ 
βόητα "ειδικά μισθολόγια". Παρέα με τους δικαστικούς, τους μπάτσους, 
τους καραβανάδες και τους "αρχιερείς". Τι ακριβώς είναι τα "ειδικά μισθο¬ 
λόγια" δεν ξέρουμε. Ομως η περιορισμένη λίστα των επαγγελματικών 
κλάδων που περιλαμβάνονται σ' αυτά δεν αφήνει αμφιβολίες: πρόκειται 
για "μισθολόγια ειδικής μεταχείρισης". Και επειδή κάθε ειδική μεταχείριση 
είναι τέτοια σε σχέση με τους "υπόλοιπους" (εν προκειμένω τους υπόλοι¬ 
πους δημόσιους υπαλλήλους), είναι βέβαιο ότι και οι πανεπιστημιακοί 
έχουν (ή είχαν ως τώρα) κάποιο σημαντικά προνομιακό μισθολογικό κα¬ 
θεστώς - το οποίο ούτε περιέγραψαν δημόσια ποτέ, ούτε πρόκειται να το 
περιγράφουν τώρα, όπως άλλωστε και κανένας άλλος των "ειδικών μι¬ 
σθολογίων". Ευνοημένοι λοιπόν, ένα είδος "αγαπημένων παιδιών", σαν 
τμήμα μιας σχετικά ολιγομελούς ελίτ (άλλοι την υπολογίζουν γύρω στα 
200.000 άτομα, άλλοι γύρω στις 300.000) υπαλλήλων του κράτους. Τέ¬ 
τοιες "ιδιαιτερότητες" πάντως δεν είναι εύκολο να συγκεντρώσουν συμ¬ 
πάθειες, ειδικά εάν παραμένουν επιμελώς κρυφές και μυστηριώδεις. 
Επιπλέον, εάν ο ατσάλινος βραχίονας του κράτους ή οι "ποιμένες" είναι 
αναμενόμενο να είναι κρυψίνοες σε ότι αφορά την τσέπη τους (και όχι 
μόνο), για το προφίλ των πανεπιστημιακών το "ειδικό μισθολόγιο" συνιστά 
μια περίπτωση όπου το "νόμιμο" δεν είναι κατ' ανάγκη και "ηθικό"... εάν 
αυτό θυμίζει κάτι τις.... 


Το δεύτερο αφορά το επιχείρημα (των καθηγητών της τριτοβάθμιας) 
ότι δεν έχουν πάρει αύξηση εδώ και χρόνια, συνεπώς... Ο πρόεδρος του 
συνδικάτου τους (ποσδεπ) Σταυρακάκης το παρουσίασε ως εξής στην κα¬ 
θεστωτική "Καθημερινή" στις 9 Σεπτέμβρη: 

... Πιο συγκεκριμένα, οι μεταβολές των συνολικών δαπανών για μι¬ 
σθοδοσία, λόγω Μνημονίου, κατά την περίοδο 2009-2010 είναι: Βουλευ¬ 
τές: -9,0%, Δικαστικοί: -25,5%, Διπλωματικοί: -1ό,1%, μέλη ΔΕΠ, ΕΠ ΤΕΙ και 
Ερευνητές: -11,7%, Γιατροί του ΕΣΥ: -8,1% και Ενστολοι: -11,0%. 

Ωστόσο, από τα ίδια στοιχεία προκύπτει ότι οι συνολικές δαπάνες μι¬ 
σθοδοσίας για την κατηγορία των πανεπιστημιακών και των ερευνητών 
είναι οι μόνες που είναι χαμηλότερες ακόμα και από τα επίπεδα του 200ό! 
Αυτό συνέβη επειδή η κατηγορία αυτή είναι η μόνη μεταξύ των κρατικών 
λειτουργών στην οποία δεν δόθηκαν την περίοδο 2008-9 αυξήσεις, ενώ 
σε άλλες κατηγορίες οι αυξήσεις στους βασικούς μισθούς κυμαίνονται 
από 25% έως και 100%! Επιπροσθέτως, κατά την ίδια περίοδο σημειώθηκε 
σημαντική αύξηση του ακαδημαϊκού προσωπικού των ΑΕΙ. 

Μάλιστα, σε μια υποδειγματική εκδήλωση συντεχνιασμού, σχολιάζει 
(μάλλον πικρόχολα): 

Οι πανεπιστημιακοί δάσκαλοι, παρά τις αντίθετες εντυπώσεις που τε¬ 
χνηέντως καλλιεργούνται για ποικίλους λόγους και από διάφορες πλευ¬ 
ρές, δεν ανήκουν στις παραπάνω αναφερόμενες ευνοημένες ομάδες, 
καθότι οι αμοιβές μας έχουν ουσιαστικά καθηλωθεί στο μισθολόγιο του 
2004, ενώ στο διάστημα 2008-2009 άλλες κατηγορίες ειδικών μισθο¬ 
λογίων έτυχαν σημαντικών έως προκλητικών αυξήσεων (μέχρι και 100%), 
σε σημείο που ένας καθηγητής πανεπιστημίου αμείβεται όσο ένας νεο- 
διοριζόμενος πρωτόδικης. 

Παλαιότερα οι αποδοχές μας, όχι μόνο στη Βάση του μισθολογίου 
αλλά και στην κορυφή, ήταν στο ίδιο επίπεδο με τους μισθούς άλλων ομά¬ 
δων λειτουργών του Δημοσίου με διακεκριμένα προσόντα ή καθήκοντα 
(δικαστικοί, Βουλευτές κ.λπ.). Οι αλλαγές που προέκυψαν στη συνέχεια 
είναι αποτέλεσμα αφενός αμφιλεγόμενων δικαστικών αποφάσεων θε¬ 
σμικών οργάνων (Βλ. τις αντικρουόμενες αποφάσεις του Ανώτατου Ειδι¬ 
κού Μισθοδικείου υπ’ αριθμ. 13/7.11.2000,17/5.12.2000 και 23/5.12.2000) 
καθώς και μιας ανεξήγητης);), ακόμα και σε μια στοιχειωδώς ευνομού¬ 
μενη χώρα, εύνοιας από το πολιτικό σύστημα προς συγκεκριμένη μερίδα 
λειτουργών του Δημοσίου αλλά και για ίδια οφέλη! 

Ο ξεπεσμός του προφέσορα που πληρώνεται σαν πρωτόδικης μας 
φέρνει ενδιαφέροντες συνειρμούς, αλλά θα τους προσπεράσουμε. Δεν 
έχουμε άλλωστε λόγο να αμφισβητήσουμε την "καθήλωση" των μισθών 
των πανεπιστημιακών - έχουμε όμως μια εύλογη απορία: γιατί οι πανεπι¬ 
στημιακοί έδειξαν τέτοια γενναιοδωρία (απέναντι στον εργοδότη τους), 
και μάλιστα σε εποχές φαινομενικά παχιών αγελάδων (2005, 200ό, 
2007...), και δεν ζήτησαν κι αυτοί κάποιες αυξήσεις (Αλτρουϊσμός) Δύ¬ 
σκολο να το φάμε... Μάλλον κάτι άλλο συμβαίνει. Από το 2004 και μετά 
τα μεταπτυχιακά στην ελλάδα απογειώθηκαν, και απ' αυτά μόνο ένα πο¬ 
σοστό της τάξης του 10% είναι δωρεάν. Τα υπόλοιπα πληρώνονται, εξα¬ 
σφαλίζοντας στους πανεπιστημιακούς που τα κάνουν τα ανάλογα "ειδικά 
επιδόματα". Οχι και άσχημα, όπως και να το κάνουμε. 

Επιπλέον κανένας πανεπιστημιακός οποιασδήποτε κατηγορίας δεν 
ζει μόνο με τον μισθό του "δάσκαλου" - κάτι τέτοιο είναι νόμιμο πάντως. 
Τα ιδιωτικά τους επαγγέλματα επιτρέπονται, και ο τίτλος του "πανεπιστη¬ 
μιακού" προσφέρει, όπως και νάναι, έξτρα κύρος - και έξτρα έσοδα. 

Κι ενώ (το δεχτήκαμε ήδη) η μισθολογική "καθήλωση" μπορεί να είναι 
γεγονός, η τακτική των μισών αληθειών (δηλαδή των ολόκληρων ψεμμά- 
των) δεν τιμά κανέναν. Πολύ λιγότερο τους πανεπιστημιακούς. Κατανοητή 
η πιθανότητα να έχουν "πέσει οι δουλειές" τους εκτός ιδρυμάτων, οπότε ο 
σταθερός μισθός να έχει μεγαλύτερη αξία τώρα - όμως δεν είναι καθόλου 
φρόνιμο να κρύβονται τέτοιοι ταπεινοί υπολογισμοί. Οσο νάναι όλο και 
κάποιος μπορεί να τους σκεφτεί από μόνος του, βγάζοντας άσχημα συμ¬ 
περάσματα για την ηθική των κρυβόμενων. 

Το τρίτο αφορά τα διάφορα "προγράμματα", που σημαίνει τα έξτρα 
έσοδα των πανεπιστημιακών που εμπλέκονται σ' αυτά. Τίποτα παράξενο 
ούτε εδώ - και πάλι όμως η εικόνα του "φουκαρά πανεπιστημιακού" που 
σε λίγο δεν θα μπορεί να ταϊσει τα παιδιά του, παραείναι γκροτέσκα και 
σικέ για να γίνει πιστευτή. 


Το τέταρτο αφορά την ποιότητα όλων αυτών των χιλιάδων ανθρώπων 
που, με τον α ή β τρόπο (συχνά όχι και τόσο ενάρετο) είναι καθηγητές σε 
αει και τει. Δεν έχουμε αμφιβολία ότι ανάμεσα τους υπάρχουν "καλοί άν¬ 
θρωποι" - χωρίς ειρωνεία, και με την σχετικότητα της καλοσύνης που είναι 
αναμενόμενη στην τριτοβάθμια εκπαίδευση. Υπάρχουν όμως και πολλά 
καραμπινάτα καθάρματα, κυκλώματα που βρωμάνε υπόκοσμο, ήθη και 
έθιμα που θα προκαλούσαν εμετό σε οποιονδήποτε αξιοπρεπή άνθρωπο 
(εάν τύχαινε αυτός ο άνθρωπος να ΜΗΝ είναι πανεπιστημιακός...), τσιρά¬ 
κια και γλύφτες του κέρατά, άβαΙ και πρακτικές που κανονικά ανήκουν στην 
αρμοδιότητα της αστικής δικαιοσύνης (η οποία, ουφ!, δεν ανακατεύεται, 
αφού πληρώνεται κι αυτή με "ειδικό" τρόπο). Η ρητορική του "σε κάθε δου¬ 
λειά υπάρχουν και καλοί και κακοί" δεν Βοηθάει καθόλου στο να δείξει 
τις σχέσεις που έχουν οι "καλοί" με τους "κακούς" και το ανάποδο. Κι εκεί 
είναι το θέμα. 

Η ανοχή και η συνενοχή είναι κανόνας σε όλους τους επαγγελματι¬ 
κούς κλάδους - και οι πανεπιστημιακοί δεν είναι εξαίρεση. Είναι επίσης 
κανόνας ότι αργά ή γρήγορα κερδίζουν οι "κακοί": είναι πιο αποφασισμέ¬ 
νοι και πιο επιτήδειοι στο να εκμεταλλεύονται τις περιστάσεις, σε σχέση 
με τους (ας τους υποθέσουμε) "αθώους καλούς". Τελικά, κάθε φορά που 
εμφανίζεται στην πρώτη γραμμή κάποιο "κλαδικό συμφέρον" οι "καλοί 
άνθρωποι" είναι το τέλειο άλλοθι για να μην κρατάει κανείς την μύτη του. 
Ομως αυτό έχει γίνει τόσες φορές πια, που... 

Το τελευταίο αφορά φυσικά τις σχέσεις εξουσίας που υπηρετούν οι 
πανεπιστημιακοί, εντός και εκτός ιδρυμάτων. Φυσικά αυτές είναι συνώνυ¬ 
μες της μισθολογικά "ειδικής μεταχείρισής" τους, οπότε είναι σα να πιά¬ 
νουμε το θέμα δυο φορές. Ομως - για να το πούμε κομψά - η σεξουαλική 
παρενόχληση των φοιτητριών θα μπορούσε να είναι από μόνη της ΤΟ 
θέμα για να τα έχουν σπάσει εδώ και πολλά χρόνια οι "καλοί" με τους 
"κακούς". Ακόμα και ο άνθρωπος που υπέγραψε, σαν υπουργός οικονο¬ 
μικών, εκείνους τους νόμους που τώρα δοκιμάζεται η πρακτική τους εφαρ¬ 
μογή, ο κύριος Βενιζέλος, σαν πανεπιστημιακός στη Νομική της 
Θεσσαλονίκης θα πρέπει να έχει μείνει αξέχαστος για τις σεξουαλικές 
του επιδόσεις. Ποιος ξέρει πως θα ήταν το τοπίο της πολιτικής εξουσίας 
σήμερα εάν τότε του είχαν κόψει οι "συνάδελφοι" του τα πόδια (έστω), ε; 

Υπάρχει κι εδώ ένα ηθικό δίδαγμα, όχι πρωτότυπο αλλά χρήσιμο. Το 
να σου κόβουν τα λεφτά (τον μισθό) είναι πράγματι ζόρικο, και δικαιολογεί 
κάθε θυμό. Ομως εάν με την θέλησή σου κάνεις επωφελείς βουτιές στα 
σκατά, ο θυμός σου έχει πλήρες άρωμα αποχέτευσης. Αυτό δεν είναι ίσως 
εμπόδιο στο να "κερδίσεις" - είναι όμως σοβαρό εμπόδιο στο να γίνεις συμ¬ 
παθής και να βρεις συμμάχους που να μην υπνοβατούν! 

Η μεταφορά γνώσεων απ' τη μια γενιά στην 
άλλη είναι ιδιαίτερα σημαντικό ζήτημα για κάθε 
κοινωνία. Για τις αστικές / καπιταλιστικές κοινω¬ 
νίες η εκπαίδευση άρχισε να γίνεται όλο και εν¬ 
τονότερα πεδίο θεσμίσεων όσο πιο 
συγκεκριμένες γίνονταν οι ανάγκες της "αγοράς 
εργασίας". Παρότι υπήρχαν (και εξακολουθούν 
να υπάρχουν) "ανεπίσημοι" τρόποι μάθησης, εκ¬ 
παίδευσης, μεταφοράς γνώσεων και εμπειριών, 
αυτό που στον 20ο αιώνα ονομάστηκε εκπαιδευ¬ 
τικό σύστημα απέκτησε ένα είδος μονοπωλίου. 
Οχι μόνο σ' ότι αφορά τη μεταφορά γνώσεων 
/ εκπαίδευση, αλλά επίσης την επικύρωση (της 
μάθησης): οι εξετάσεις των οποίων τα αποτελέ¬ 
σματα αναγνωρίζονται σαν πιο έγκυρα, είναι οι 
εξετάσεις του επίσημου εκπαιδευτικού συστήμα¬ 
τος· το οποίο "ελέγχεται" απ' το κράτος. 


Αλλά κάθε τρόπος μεταφοράς γνώσεων, κι 
ακόμα περισσότερο ένα σύστημα εκπαίδευσης 
σαν αυτό που αναπτύχθηκε στις καπιταλιστικές 
κοινωνίες, δεν έχει μόνο γνωσιολογικό στόχο. 
Έχει επίσης ιδεολογικό (αναπαραγωγή της εκά- 
στοτε κυρίαρχης ιδεολογίας) και πειθαρχικό: εκ¬ 
παίδευση (και καταναγκασμούς) πάνω στο "πώς" 
μαθαίνει κανείς, και - κατά συνέπεια - στο "πώς" 
εργάζεται. Αυτή η τριπλή διάσταση, η γνωσιολο¬ 
γία, η ιδεολογία και η πειθαρχία του εκπαιδευτι¬ 
κού συστήματος έχει υπάρξει (ιστορικά) άμεσα 
συναρτημένη με την γνωσιολογική, ιδεολογική 
και πειθαρχική πλευρά της αγοράς (και της εκμε¬ 
τάλλευσης) της εργασίας. 


Το εκπαιδευτικό σύστημα έτσι όπως το γνω¬ 
ρίζουμε όλοι / όλες είναι προϊόν μικρότερων ή 
μεγαλύτερων ρυθμίσεων και μετασχηματισμών 
που έγιναν στον 20ο αιώνα, σε αναλογία με τα 
χαρακτηριστικά και τις απαιτήσεις της βιομηχα¬ 
νικής φάσης του καπιταλισμού. Αέγοντας "βιο¬ 
μηχανική φάση" εννοούμε εκείνη την (σχετικά 
μεγάλη) περίοδο, απ' τις αρχές περίπου του 20ου 
αιώνα έως και την δεκαετία του 1980, όπου η 


"βιομηχανία", και μάλιστα η μεγάλη βιομηχανία, υπήρξε ο "τύπος" για την οργάνωση πολλών ακόμα 
τομέων της κοινωνικής (καπιταλιστικής) ζωής. Σαν το μεγάλο εργοστάσιο οργανώθηκε το μεγάλο 
νοσοκομείο (το σύστημα υγείας), το μεγάλο στρατόπεδο (ο εθνικός στρατός), η μεγάλη φυλακή 
(το ποινικό σύστημα) και, σίγουρα, το μεγάλο σχολείο (το εκπαιδευτικό σύστημα). Τα χαρακτηριστικά 
του εκπαιδευτικού συστήματος έτσι όπως το ξέρουμε, που έλκουν την καταγωγή τους απ' το πρότυπο 
του "μεγάλου εργοστάσιου" (και της δουλειάς σ' αυτό) είναι τα εξής: 

- η "μαζικότητά" του, και ο σχετικά αδιαφοροποίητος / γενικευτικός / αφηρημένος τρόπος με 
τον οποίο αντιμετωπίζονταν οι "μαθητές" 

- η αλυσιδωτή / σειριακή διάταξη των "παρεχόμενων γνώσεων", αρχίζοντας από υποτιθέμενα 
απλούστερες (στις πρώτες τάξεις του δημοτικού) και προχωρώντας, συν τω χρόνω, σε υποτιθέμενα 
συνθετότερες (πανεπιστήμιο ή/και τεταρτοβάθμιοι κύκλοι σπουδών) 

- τα αυστηρά ωράρια, αρχίζοντας απ' την ώρα προσέλευσης και προχωρώντας στο ημερήσιο, 
εβδομαδιαίο και μηνιαίο "πρόγραμμα" 

- η (ατομική) βαθμολόγηση με αριθμούς ή γράμματα, η διαστρωμάτωση / επικύρωση δηλαδή 
της "ποιότητας" κάθε μαθητή, θεωρούμενου ως εκπαιδευόμενου 

- ο εσωτερικός ανταγωνισμός απόδοσης (μεταξύ των μαθητών), που ονομάστηκε κατ' ευφη¬ 
μισμό "ευγενής άμιλλα". 

Ένα ακόμα στοιχείο βασικό του εκπαιδευτικού συστήματος όπως το ξέρουμε, που αντλήθηκε 
από προηγούμενο μοντέλο (την εκπαίδευση σε μοναστήρια) προεκτάθηκε, ανανεώθηκε, οργανώ¬ 
θηκε σε πιο λεπτομερείς βάσεις, στο καπιταλιστικό εκπαιδευτικό σύστημα: ο ασκητισμός του μα- 
θητευόμενου, με την διπλή έννοια: την αφιέρωσή του σε "ασκήσεις" (ή και "εργασίες"), και τον 
πουριτανικό, όχι απολαυστικό χαρακτήρα της μάθησης. 














Έτσι δομημένο το εκπαιδευτικό σύστημα βρέθηκε και αυτό (όπως και τα υπόλοιπα συστήματα 
της καπιταλιστικής οργάνωσης) στη δίνη μαζικών, δυναμικών και δημόσιων αμφισβητήσεων, και 
στις τρεις του διαστάσεις (τη γνωσιολογική, την ιδεολογική και την πειθαρχική) παγκόσμια, τις δε¬ 
καετίες του 'όΟ και του '70. Πέρα απ' αυτή την περίοδο, το εκπαιδευτικό σύστημα σε όλες του τις 
βαθμίδες υπέφερε πάντα απ' την φυσική απειθαρχία των αγοριών και των 
κοριτσιών, και τις όχι κατ' ανάγκην "επίσημες" αρνήσεις τους στους 
καταναγκασμούς: απ' τα ωράρια ως το υποχρεωτικό κάθισμα στα θρα¬ 
νία... 

Χωρίς να αλλάζει τα γενικά χαρακτηριστικά του, το εκ¬ 
παιδευτικό σύστημα (για την ακρίβεια: οι υπεύθυνοι για την 
οργάνωση και λειτουργία του, απ' τα υπουργεία ως τους 
δασκάλους και τους καθηγητές) προσπαθούσαν πάντα να 
αντιμετωπίζουν την όποια εσωτερική "τριβή". Ωστόσο οι 
μεγάλες αλλαγές που έχουν οδηγήσει το συγκεκριμένο 
μοντέλο σε παρακμή ήρθαν "απ' έξω": απ' τις ριζικές αλ¬ 
λαγές στην οργάνωση της εργασίας, αλλαγές που έχουν 
ξεκινήσει εδώ και 3 τουλάχιστον δεκαετίες σ' όλον τον 
αναπτυγμένο καπιταλιστικά κόσμο, και συνεχίζονται με 
μεγάλη ένταση. Ποιές είναι αυτές οι αλλαγές, και γιατί 
ισχυριζόμαστε ότι έχουν οδηγήσει το παραδοσιακό εκ¬ 
παιδευτικό σύστημα σε (ανομολόγητη) αχρηστία, τουλά¬ 
χιστον σε σχέση με τους σκοπούς για τους οποίους 
δημιουργήθηκε; 

Η σταδιακή (και όλο και πιο επιταχυνόμενη) αλλαγή στο μηχανικό 
μέρος του καπιταλισμού, η καθιέρωση των πληροφορικών και ρομπο¬ 
τικών μηχανών, έχει μετασχηματίσει ριζικά το είδος των "γνώσεων" 
που είναι απαραίτητο να κουβαλάει ο καθένας, άρα να διδαχθεί και να 
μάθει. Έχει αλλάξει, εξίσου ριζικά, και το πώς μπορεί κανείς να διδαχθεί και να μάθει, σχεδόν οτι¬ 
δήποτε. Τα προγράμματα των υπολογιστών (δθΈ\^αΓΘ) ενσωματώνουν όλο και περισσότερες απ' 
τις γνώσεις που άλλοτε έπρεπε να βρίσκονται στο "κεφάλι" καθενός· και όλο και περισσότερες 
δουλειές / εργασίες, ακόμα και (άλλοτε) θεωρούμενες σαν "πολύπλοκες" και "σύνθετες" για τη 
σκέψη, εκτελούνται τώρα σαν εισαγωγή δεδομένων και απλός χειρισμός ηλεκτρονικών προγραμ¬ 
μάτων / μηχανών. Η λίστα είναι τεράστια, και δεν είναι δυνατόν να την ξεδιπλώσουμε εδώ. Ενδει¬ 
κτικά να αναφέρουμε ότι η άλλοτε δουλειά του πολιτικού μηχανικού ή του χειρούργου (κορυφαίες 
θέσεις στη διαδικασία του παλιού εκπαιδευτικού συστήματος) μπορούν να γίνουν τώρα από έναν 
γρήγορα μισο-ειδικευμένο χειριστή. 

Αλλά ακόμα και οι τρόποι μάθησης έχουν αλλάξει. Απ' τα νιάΘΟ ραηηΘδ ως τα ίυίοπαΐδ, η κατα¬ 
σκευή οπτικοακουστικών μεθόδων στις οποίες δεν υπάρχει "φυσικός διδάσκων" έχει επεκταθεί 
σε πολύ μεγάλο βαθμό· και δε φαίνεται να υπάρχει κάποιο όριο "περιεχομένου", απ' αυτά του πα¬ 
ραδοσιακού εκπαιδευτικού συστήματος, το οποίο να μην μπορεί να καλυφθεί μ' αυτές τις μεθό¬ 
δους. 

Τελευταίο, αλλά όχι ασήμαντο, είναι η μηχανική υποκατάσταση της (ατομικής, προσωπικής - 
αλλά και συλλογικής) μνήμης. Το παραδοσιακό εκπαιδευτικό σύστημα πόνταρε πολλά στην οργά¬ 
νωση της μνήμης των μαθητευόμενων, και δεν θα ήταν λάθος να υποστηρίξουμε ότι το μεγαλύτερο 
μέρος των διαδικασιών του, απ' το δημοτικό ως και το πανεπιστήμιο, ήταν εξάσκηση και "φόρτωμα" 
της ατομικής μνήμης καθενός με ό,τι θεωρούνταν απαραίτητο σαν "γνώση": απ' την ορθογραφία 
και τη γραμματική ως την ιστορία και τη γεωγραφία, ως τα μαθηματικά και τη φυσική, ως την ιατρική 
και τη λογοτεχνία. Σ' όλο αυτό το φάσμα της παλιάς εκπαίδευσης έχει εγκατασταθεί η ηλεκτρονική 


μνήμη των προσωπικών υπολογιστών και των 
φορητών συσκευών, και η "γενική μνήμη / συσ¬ 
σώρευση" του κυβερνοχώρου. Σημείο προς ση¬ 
μείο μπορεί κανείς να δει το πώς το παλιό 
γνωσιολογικό περιεχόμενο του εκπαιδευτικού 
συστήματος γίνεται άχρηστο, σίγουρα με όρους 
αναγκών της αγοράς εργασίας: εάν κάποιος 
υπαγορεύει στη μηχανή κι αυτή μετατρέπει τη 
φωνή σε κείμενο (ορθογραφημένο...) ποιος ο 
λόγος των βασανιστηρίων της γραμματικής και 
του συντακτικού; Και εάν η έκδοση μιας δικαστι¬ 
κής απόφασης απαιτεί μόνο την κατάλληλη "ει¬ 
σαγωγή των δεδομένων" σε ένα "νομικό 
πρόγραμμα", προς τι η βασανιστική ατομική 
μνήμη της νομοθεσίας; 



Οσο τα μαζικά μέσα επικοινωνίας έμεναν 
σε εμβρυακό στάδιο, η αναπαραγωγή της επίση¬ 
μης ιδεολογίας ήταν δουλειά σε μεγάλο βαθμό 
του εκπαιδευτικού συστήματος. Ομως απ' την δε¬ 
καετία του '80 και μετά το κύριο βάρος της ιδεο¬ 
λογικής λειτουργίας (και της αναπαραγωγής της) 
άρχισε να μεταφέρεται στα παλιά και, κυρίως, 
στα νέα ητιβόία. Η κυρίαρχη ιδεολογία έγινε πιο 
"ευκίνητη", γύρω απ' τον καταναλωτικό φετιχι- 
σμό, το "είσαι ότι αγοράζεις". Ακόμα και παρα¬ 
δοσιακά ιδεολογικά πρότυπα, όπως ο 
"πατριωτισμός" ή η ξενοφοβία και ο ρατσισμός, 
μεταφέρονται και αναπαράγονται πολύ ευκολό¬ 
τερα και γρηγορότερα απ' τα ηηΘοΙία (όχι μόνο τις 
τηλεοράσεις αλλά και το διαδίκτυο) παρά απ' το 
σχολείο. Η κεντρικότητα έως και αποκλειστικό¬ 
τητα του παραδοσιακού εκπαιδευτικού συστήμα¬ 
τος σ' αυτόν τον ευαίσθητο για την καπιταλιστική 
κυριαρχία τομέα, έχει εξασθενίσει έντονα. 



Η δυνατότητα "αυτοεκπαίδευσης" μέσω των 
νέων μηχανών (υπολογιστών), είτε με ηλεκτρο¬ 
νικά παιχνίδια, είτε με ΙυίοπαΙδ, είτε απλά "χα¬ 
ζεύοντας" στον κυβερνοχώρο είναι 
επενδεδυμένη με κάτι που για το παραδοσιακό 
εκπαιδευτικό σύστημα ήταν ανάθεμα: με από¬ 
λαυση. Δεν θα υποστηρίξουμε ότι αυτή η "από¬ 
λαυση" είναι γνήσια. Αρκεί που λειτουργεί, όσο 
και όπως λειτουργεί, στους χρήστες των νέων 
μηχανών: στον "ελεύθερο χρόνο" τους οπωσδή- 

ποτέ, την ώρα που αυτοί το επιθυμούν και για όσο χρόνο θέλουν, χωρίς 
(φανερούς) εξωτερικούς καταναγκασμούς και τιμωρίες. 

Σε μεγάλο Βαθμό, και σε σχέση με πολλές παράλληλες εξελίξεις που 
δεν είναι εδώ το μέρος να τις αναλύσουμε, το πειθαρχικό μοντέλο του 
σύγχρονου καπιταλισμού, στη γενική του ισχύ, έχει αλλάξει ριζικά. Δεν 
Βασίζεται στην τιμωρία αλλά στην ανταμοιβή, δεν επιδιώκει την πουριτα- 
νική παραίτηση "απ' τις χαρές της ζωής" αλλά οργανώνει κατάλληλα αυτές 
τις "χαρές", δεν απαιτεί εξωτερικά επιβεβλημένο εξαναγκασμό αλλά ατο¬ 
μικές εμμονές· είναι σαφέστατα "αυτοπειθαρχικό", στηριγμένο στην "από¬ 
λαυση" και στην "επιθυμία". 

Το σύνολο σχεδόν των "παιδαγωγικών μεθόδων" του παραδοσιακού 
εκπαιδευτικού συστήματος γίνεται έτσι αναχρονιστικό, ξεπερασμένο, 
άχρηστο. 

Αυτές είναι, περιληπτικά διατυπωμένες, οι ριζικές αλλαγές που έχουν 
γίνει και βρίσκονται σε δυναμική εξέλιξη, σε ότι αφορά τις λειτουργίες 
του παραδοσιακού εκπαιδευτικού συστήματος. Σχεδόν κανένας δεν μιλάει 
καθαρά γι' αυτές, και όχι μόνο στην ελλάδα. Ο λόγος είναι σοβαρός: τα 
παραδοσιακά εκπαιδευτικά συστήματα των καπιταλιστικών κοινωνιών 
είναι τόσο "κεντρικά" σ' αυτές τις κοινωνίες, εμπλέκουν άμεσα ή έμμεσα 
τόσα εκατομμύρια ανθρώπων, ώστε είναι πρακτικά αδύνατο να αντιμετω¬ 
πιστούν σαν μια καπιταλιστική επιχείρηση που η παραγωγή της ξεπερά- 
στηκε! Είναι αδύνατο τα αφεντικά των σχολείων και των πανεπιστημίων 
(τα κράτη, τα υπουργεία παιδείας) να πουν ένα πρωί, "λοιπόν, θα μπει λου- 
κέτο, δεν μας ενδιαφέρει να συνεχίσουν να λειτουργούν έτσι τα πράγ¬ 
ματα". 

Αντί γι' αυτό (που πάντως θα το επέβαλε ο καπιταλιστικός ορθολογι¬ 
σμός!) γίνεται εδώ και δεκαετίες μια ατέλειωτη σειρά ελιγμών και "μεταρ¬ 
ρυθμίσεων", που ακολουθούνται από καινούργιους, αναπαράγοντας το 
θέαμα μιας μυστηριώδους "κρίσης της εκπαίδευσης". Η κεντρική ιδέα 
αυτής της διαχείρισης είναι: αφού το εκπαιδευτικό σύστημα σαν μοντέλο 
είναι ξεπερασμένο, τα κράτη (σαν εκφραστές των αφεντικών και των συμ¬ 
φερόντων τους) θέλουν να το πληρώνουν όλο και λιγότερο. Που σημαίνει, 
επιδιώκουν να μεταφέρουν όσο μεγαλύτερο μέρος του κόστους (του) στις 
τσέπες εκείνων που το χρησιμοποιούν. 

Αν και αυτή η μεθόδευση είναι ολοφάνερη, οι ουσιαστικές αιτίες δεν 
αναγνωρίζονται ούτε καν απ' αυτούς κι αυτές που καλούνται να "πληρώ¬ 
νουν - για - να - μαθαίνουν", και να "πληρώνουν - για - πτυχία" που όλο 
και λιγότερο έχουν οποιοδήποτε αντίκρισμα στην (αναδιαρθρούμενη 
διαρκώς) αγορά εργασίας. Η δύναμη της συνήθειας και των ελπίδων κοι¬ 
νωνικής ανόδου μέσω της εκπαίδευσης παραμένει ανίκητη! Κι έτσι, οι "δια¬ 
γνώσεις" που δικαιολογούν αυτή τη μεθόδευση (που με τρεις λέξεις μπορεί 
να ονομαστεί "κατά κύματα ιδιωτικοποίηση" της "δημόσιας" εκπαίδευσης), 
διαγνώσεις που προέρχονται απ' τα ίδια τ' αφεντικά και τα κράτη τους, 
έχουν το μονοπώλιο, μπλοκάροντας οποιαδήποτε σοβαρή κριτική, στη θε¬ 
ωρία και στην πράξη. Πότε τα δημόσια οικονομικά είναι χάλια, οπότε πρέ¬ 
πει να γίνουν περικοπές... Πότε το σύστημα "δεν λειτουργεί καλά", οπότε 
πρέπει να γίνει κάποια "μεταρρύθμιση"... Και ειδικά στην ελλάδα, το ψέμα 
και η βλακεία απογειώνονται: οι "αιώνιοι φοιτητές".... το "άσυλο"... οι "φοι¬ 
τητικές παρατάξεις".... να ποιοι φταίνε... 


η συνέλευση του ιμ οκβι 


Η συνέλευση του ραητιβ ονθΓ δημιουργήθηκε το Σεπτέμβρη του 2010 
σε μια ανοικτή αλλά συλλογικά συγκροτημένη διαδικασία έρευνας και 
δράσης για τις πραγματικές αιτίες της κρίσης και της παρακμής του υπάρ- 
χοντος μοντέλου εκπαίδευσης· και, ταυτόχρονα, επανασύνδεσης της κρι¬ 
τικής με την (και ενάντια στην) συγκυρία (γνωσιολογική, ιδεολογική, 
πειθαρχική) της "χρήσιμης καπιταλιστικά γνώσης". Σ' αυτή τη συνέλευση 
συμμετέχουν άντρες και γυναίκες που σπουδάζουν σε διάφορα απ' τα 
τρέχοντα γνωστικά πεδία του εκπαιδευτικού συστήματος (φοιτητές / φοι¬ 
τήτριες), αλλά και "εξωπανεπιστημιακά στοιχεία". Η αφετηριακή παραδοχή 
της συνέλευσης του ραητιβ ονβΓ είναι ότι η γνωσιολογική, ιδεολογική και 
πειθαρχική αναδιάρθρωση των "γνώσεων" δεν είναι κάτι που αφορά απο¬ 
κλειστικά φοιτητές ή δασκάλους, "εσωτερικούς" δηλαδή του εκπαιδευτικού 
συστήματος, αλλά την εργατική τάξη, σαν τέτοια, στο σύνολό της. Και μέσα 
στον όρο "εργατική τάξη" εννοούμε κι όλους εκείνους τους πτυχιούχους 
που αντιλαμβάνονται (χωρίς να θέλουν να το πιστέψουν) ότι κρατάνε ένα 
εκπαιδευτικό μέρισμα (ένα ή και περισσότερα πτυχία) που καθόλου δεν 
τους απαλλάσσει απ' το να είναι μέρος της σύγχρονης εργατικής τάξης, 
απ' την άποψη της θέσης τους στην αγορά εργασίας. 

Αυτό που έχει κάνει ως τώρα η συνέλευση του 9 αηηΘ ονβΓ, και θα συ¬ 
νεχίσει να το κάνει, σαν ένα απ' τα κυριότερα έργα της (αν και όχι το μο¬ 
ναδικό) είναι να ερευνήσει τις Βασικότερες παραμέτρους της 
γνωσιολογικής Αλλαγής Παραδείγματος έτσι όπως αυτή εξελίσσεται 
διαρκώς, και έτσι όπως τη ζουν οι πάντες χωρίς να την αναγνωρίζουν. Η 
εκτίμηση της συνέλευσης του ραηηβ ονθΓ είναι ότι η ουσιαστική, εύστοχη, 
και πολιτικά αναγκαία κριτική και δράση, δεν μπορεί να είναι η υπεράσπιση 
του "παλιού" συστήματος, αλλά η κριτική δυνατότητα αναγνώρισης, ανά¬ 
λυσης και αξιολόγησης όσων συμβαίνουν τώρα, και - κατ' αρχήν - η δράση 
κοινοποίησης / δημοσιοποίησης των συμπερασμάτων. Αφού μάλιστα 
"αυτά - που - συμβαίνουν - τώρα" περικλείουν και τις τάσεις για τις μελ¬ 
λοντικές εξελίξεις. Μ' άλλα λόγια η συνέλευση του ραητιβ ονοτ απορρίπτει 
την όλο και πιο μίζερη ρουτίνα ξεπερασμένων και ξεπεσμένων "φοιτητι¬ 
κών κινημάτων", και εργάζεται για ένα κίνημα θεωρητικής και πρακτικής 
ριζοσπαστικής κριτικής που θα είναι συνεπές με την εποχή του. Ούτε έχει, 
ούτε θέλει να έχει η συνέλευση του ραηηθ ονβΓ, σα συλλογικό εγχείρημα, 
οποιαδήποτε σχέση με φοιτητικές παρατάξεις, φοιτητικό συνδικαλισμό, 
ακαδημαϊκούς κύκλους, κλπ κλπ. 

Κατά τη γνώμη αλλά και την εμπειρία μας, αυτή η απαραίτητη κριτική 
μπορεί να γίνει αποτελεσματικά, σε Βάθος, και με συνοχή, πέρα και ενάν¬ 
τια στις "εξειδικεύσεις" και στις "ειδικότητες" που παράγει το παλιό σύ¬ 
στημα. Απ' αυτή την άποψη η συνέλευση του ραηηθ ονβΓ είναι και μια 
διαδικασία συλλογικής αυτομόρφωσης, που φυσικά δε σκοπεύει σε καμία 
καθεστωτική επικύρωση και εξαργύρωση. 

Τέλος, η συνέλευση του 0|αηηΘ ονβΓ αντιμετωπίζει τις υποδομές του 
παραδοσιακού εκπαιδευτικού συστήματος σαν έναν παλιάς προέλευσης 
συλλογικό / κοινωνικό πλούτο, που με κανέναν τρόπο δεν πρέπει να αφε- 
θεί στη λεηλασία ή στην εκμετάλλευση των επιτήδειων φίλων της ιδιωτι¬ 
κοποίησης, αλλά αντίθετα πρέπει και μπορεί να αξιοποιείται, στο όνομα 
της ποιοτικής και δυναμικής κριτικής έρευνας του παρόντος και του μέλ¬ 
λοντος. 


ονθΓ 7 


Θεατρική παράσταση 

και 

κινηματογραφική 


Στο προηγούμενο τεύχος ξεκινήσαμε μια προσπάθεια διερεύνη- 
σης της σχέσης ανάμεσα στο θέατρο και τον κινηματογράφο ως 
συνθήκες βιώματος/θέασης μιας αφήγησης, εξετάζοντας πάντα 
τα διαδεδομένα παραδείγματα του μαζικού κινηματογράφου, τα 
οποία, μέσα στη γενικότερη τάση της εποχής, αποτελούν σημαντικό 
κομμάτι των άτυπων διαδικασιών εκπαίδευσης. Επισημάναμε λοι¬ 
πόν την πολλαπλότητα των θεάσεων στο θέατρο σε αντίθεση με 
τη δισδιάστατη (και πλέον τρισδιάστατη) ομοιομορφία της κινημα¬ 
τογραφικής οθόνης, γεγονός που επηρεάζει τη σχέση ανάμεσα 
στο κοινό και στο δρώμενο / προβαλλόμενο. Αναφέραμε επίσης 
τον τρόπο με τον οποίο σχετίζεται ο ηθοποιός με την αφήγηση και 
το ρόλο που υποδύεται. Στην περίπτωση του θεάτρου, ο ηθοποιός 
μέσα από τις παραστάσεις βιώνει το ρόλο σαν σύνολο και όχι 
μόνο κομματιασμένο, όπως στις πρόβες. Στο σινεμό, ο ηθοποιός 
δεν έχει αυτό το προνόμιο. Το κομμάτιασμα που αναφέραμε αντι¬ 
στοιχεί εδώ στα διαφορετικό πλάνα τα οποία θα συντεθούν από 
το σκηνοθέτη και το μοντέρ, χωρίς ο ηθοποιός να μπορεί ουσια¬ 
στικό να βιώσει ολόκληρο το ρόλο του, όπως θα τον δει στην τελική 
μορφή της ταινίας. Δεν αλλάζει λοιπόν μόνο η σχέση του κοινού 
με την αφήγηση αλλά και των ηθοποιών, όπως και η μεταξύ τους 
αλληλεπίδραση. Στις κινηματογραφικές αίθουσες, η απόσταση 
ανάμεσα στους ηθοποιούς και τους θεατές είναι ταυτόχρονα χω¬ 
ρική και χρονική, αποκόπτοντας με αυτόν τον τρόπο την, τόσο κομ- 
βική για το θέατρο, επικοινωνία ανάμεσα τους. 

Συνεχίζοντας αυτή τη διερεύνηση, μπορούμε να διακρίνουμε ότι 
συντελείται μια πιο βαθιά μετατόπιση, η οποία δε γίνεται άμεσα 
αντιληπτή. Η μετατόπιση αυτή αφορά στο πώς το κοινό, μέσα από 
το θέατρο και τον κινηματογράφο, εκπαιδεύεται σε διαφορετικούς 
τρόπους αντίληψης, όχι μόνο μιας παράστασης ή μιας ταινίας, 
αλλά και της ίδιας της πραγματικότητας.* 

Η εμπειρία μιας θεατρικής παράστασης για το κοινό, ιδιαίτερα στις 
αίθουσες του αστικού θεάτρου, φαίνεται εκ πρώτης όψεως παρό¬ 
μοια με αυτή του σινεμό: πολλοί άνθρωποι καθισμένοι σε ένα σκο¬ 
τεινό χώρο, χωρίς επαφή μεταξύ τους, παρακολουθούν την εξέλιξη 
μιας ιστορίας. Υπάρχει όμως μια αδιόρατη αλλά βασική διαφορά, 
πέρα από όσες συνοψίσαμε στην αρχή και έγκειται στο εξής. Στην 
περίπτωση του θεάτρου, παρ' όλο που το κοινό φαίνεται να μένει 
αμέτοχο, η αλήθεια είναι ότι συμμετέχει και μάλιστα με ένα πολύ 
δημιουργικό τρόπο: Με τη φαντασία του. Και κατ'επέκταση χρησι¬ 
μοποιώντας τον πλούτο των προσωπικών του βιωμάτων. 

Η διαδικασία αυτή αποτελεί δομικό κομμάτι της σκηνοθεσίας και 
της σκηνογραφίας. Η σκηνή είναι ένας κατεξοχήν παραστατικός 
και ταυτόχρονα συμβολικός χώρος. Χρησιμοποιεί δηλαδή σύμ¬ 
βολα, τα οποία στόχο έχουν να ανάγουν τη σκέψη μας σε ένα ευ¬ 
ρύτερο νοηματικό πεδίο, όπου μπορεί να γίνει η ερμηνεία και η 


αναπαράσταση 

[μέρο3 β] 


συσχέτισή τους. Τα σκηνικά, τα ρούχα, οι κινήσεις και οι χειρονο¬ 
μίες δεν ανα-παριστούν με ακρίβεια την πραγματικότητα, αλλά πε¬ 
ρισσότερο παριστάνουν κάτι το οποίο δεν είναι υπαρκτό. Ένα "κάτι" 
που με αφορμή τα στοιχεία που δίνονται επί σκηνής, συμπληρώ¬ 
νεται και αποκτά υπόσταση στο μυαλό του θεατή, χρησιμοποιώντας 
όλο αυτό το ανεξιχνίαστο υλικό που τροφοδοτεί τη φαντασία, γε¬ 
μάτο με βιώματα, συναισθήματα, ατομικές και συλλογικές μνήμες. 
Μια παλιό ξύλινη ντουλάπα, ένα στρογγυλό τραπέζι και ένας πο¬ 
λυέλαιος, βρίσκονται εκεί όχι απλά για να αναπαραστήσουν τα αν¬ 
τικείμενα αυτό καθαυτό αλλά για να παραπέμψουν τους θεατές να 
φανταστούν το δωμάτιο σε ένα τάδε είδος σπιτιού, το οποίο είτε 
υπάρχει σαν κοινό ανάμεσα τους βίωμα, είτε σαν ιστορική ανά¬ 
μνηση από φωτογραφίες και διηγήσεις. Αντίστοιχα, ένα κρυστάλ¬ 
λινο ποτήρι μπορεί να συμβολίζει ταυτόχρονα ένα ποτήρι, αλλά 
και την αριστοκρατική καταγωγή των κατοίκων του σπιτιού, τη δια¬ 
φάνεια, την πράξη της πόσης, το δοχείο που "περιέχει" ή και πολλά 
από αυτό ταυτόχρονα. 

Με την ίδια λογική λειτουργούν πολλά αντικείμενα σε μια θεατρική 
παράσταση, συμβολίζοντας και υποδηλώνοντας, όχι απαραίτητα 
ένα χώρο, αλλά και μια εποχή, μια πρόθεση, ένα συναίσθημα ή 
και απλά μια αφηρημένη ατμόσφαιρα. Πάντα όμως τα αντικείμενα 
αυτά βρίσκονται στη θέση που χρειάζεται, και μάλιστα με μια προ¬ 
σεκτικό μελετημένη οικονομία, για να προκαλέσουν στο μυαλό 
μας τους συνειρμούς που θα μας οδηγήσουν μέσα στα στάδια της 
αφήγησης, όπως οι φωτεινές πινακίδες στη νυχτερινή πόλη. Και η 
τέχνη της σκηνογραφίας έχει αυτό το δύσκολο ρόλο, να επιλέξει 
τη σύνθεση που θα ενεργοποιήσει συλλογικό αυτούς τους συνειρ¬ 
μούς, να τοποθετήσει τις πινακίδες στις σωστές γωνίες, στις σω¬ 
στές αποστάσεις ώστε να μη χαθεί το κοινό στο νοηματικό 
σκοτάδι. 

Στον κινηματογράφο το βάρος μετατοπίζεται από την παράσταση 
ενός συμβολικού χώρου/γεγονότος, στην αναπαράστασή του, δη¬ 
λαδή στην ακριβή μίμηση της εικόνας του μέσω μιας σειράς κα¬ 
ταγραφών. Ένα σπίτι στην οθόνη του σινεμό είναι η ακριβής 
αναπαράσταση του συγκεκριμένου σπιτιού, είτε προϋπήρχε, είτε 
κατασκευάστηκε επί τούτου για την ταινία. Η εικόνα του δεν παρα¬ 
πέμπει, περιγράφει επ' ακριβώς. Ο θεατής δε χρειάζεται να συμ¬ 
πληρώσει τα υπόλοιπα στοιχεία, δε χρειάζεται να δημιουργήσει 
αυτό το νέο φανταστικό χώρο μέσα του, γιατί όλα είναι δοσμένα. 


δ 9 3171 θ 




Και οι παραμικρές λεπτομέρειες -ακόμα και οι άσχετες με την ιστορία- το χρώμα του τοί¬ 
χου, η υφή, οι ρωγμές, τα μικροέπιπλα, η κλίμακα. Είναι καταγεγραμμένα και κοινά για 
όλους. Μπορεί κανείς να επισκεφθεί τα στούντιο στα πάρκα των μεγάλων εταιριών πα¬ 
ραγωγής και να δει από κοντά τα σκηνικά που γυρίστηκαν οι πιο διάσημες χολιγουντιανές 
ταινίες, να δει απαράλλαχτη την εικόνα της οθόνης στην πραγματικότητα. Είναι όμως αδύ¬ 
νατο να δει στην πραγματικότητα τα όσα-και-οι-θεατές σπίτια που έχει φανταστεί το κοινό 
μιας παράστασης. Μπορεί όλα μεν να μοιάζουν με τυπικό σπίτια του '50, ένα όμως μπορεί 
να έχει γιασεμί έξω από το παράθυρο, όπως το σπίτι της γιαγιάς κάποιου, ένα άλλο μπορεί 
να έχει στενό διάδρομο και σόμπα, ριχτόρια και πολλές καρέκλες, να είναι φωτεινό ή 
όχι, να μυρίζει καφέ ή ναφθαλίνη ή οτιδήποτε άλλο.** 


Τι μπορεί να σημαίνει αυτή η μετατόπιση για τον αντιληπτικό μηχανισμό των θε¬ 
ατών; Για τον τρόπο που εκλαμβάνουμε αυτό που βλέπουμε, μέσα αλλά ίσως και 
έξω από τις αίθουσες; 

Είναι γεγονός ότι έχουμε εκπαιδευτεί τόσο πολύ, όχι μόνο στον κινηματογράφο, αλλά 
και στις κινούμενες εικόνες γενικότερα, ώστε η αναπαραστατική τους ερμηνεία να έχει 
γίνει αυτόματη. Αυτό που δείχνεται αυτό "είναι". Αλλά και αντίστροφα, ό,τι δε δείχνεται 
δεν υπάρχει. Μοιάζει πλέον αρκετά δύσκολο να αντιστοιχηθούν τα σύμβολα με τις ση¬ 
μασίες τους. Ολο και πιο εύκολα, αντιμετωπίζονται κι αυτά με ένα τρόπο σαν στεγνές 
αναπαραστάσεις. Σαν εικόνες. Και σαν κλισέ. Γεγονός που επιτρέπει να συντίθενται με¬ 
ταξύ τους όπως οι εικόνες, χωρίς να είναι απαραίτητο οι σημασίες τους να είναι συμβα¬ 
τές, χωρίς δηλαδή να χρειάζεται αυτή η σύνθεση να γίνει στο πεδίο των νοημάτων. Αυτό 
έχει σαν αποτέλεσμα, γεγονότα, ταυτότητες και συμβολισμοί να μπορούν να συνυπάρ¬ 
χουν χωρίς καμιά λογική σύνδεση, και μάλιστα κρύβοντας μεγάλες αντιφάσεις κάτω 
από το επιφανειακό ταίριασμά τους. Είναι επόμενο να συμβαίνει αυτό: η σκέψη, ο λογικός 
συνειρμός χρειάζεται προσπάθεια και εμπειρία. Οταν η εικόνα τα λέει όλα, δε χρειάζεται 
από μέρους μας καμία προσπάθεια για περαιτέρω κατανόηση κι έτσι αυτή μας η ικανότητα 
αδρανοποιείται (ή δεν αναπτύσσεται καν)*** Βέβαια, το ό,τι-βλέπω-αυτό-υπάρχει δεν είναι 
σε καμία περίπτωση αποτέλεσμα/σύμπτωμα μόνο των κινηματογραφικών αιθουσών 
αλλά τείνει να κυριαρχήσει στην αντίληψή μας για τον κόσμο, κυρίως μέσα από την τα¬ 
χύτατη και βίαια επιβαλλόμενη κυριαρχία της εικόνας. Το "είδα" στην τηλεόραση, στο ίν¬ 
τερνετ, στις εφημερίδες, και αυτό που είδα, αυτό ισχύει. Δε χρειάζεται να αναρωτηθούμε 
πώς γίνεται να ισχύει και το ένα και το άλλο, ποιος λέει αυτό και ποιος δείχνει εκείνο. Τα 
λέει όλα η εικόνα, αν υπήρχε κάτι άλλο θα το βλέπαμε. Έτσι, μπορούν όλα να υπάρξουν 
χωρίς αιτιολόγηση, αρκεί να προβληθούν ή να ειπωθούν. Μπορώ να πιστεύω ότι για την 
κρίση φταίνε οι μετανάστες, η τρόικα και το ότι μας ψεκάζουν από ψηλά. Μπορώ να είμαι 
έλληνας εθνικιστής, ταυτόχρονα ναζί αλλά όχι ρατσιστής, ευαίσθητος φιλόζωος, φασί¬ 
στας και χορτοφάγος. Μπορώ να καμαρώνω με εθνική περηφάνια κοιτώντας στη γιγαν- 
τοαφίσα του Ηοηάοδ οθηίθΓ της ομόνοιας τον κομματιασμένο στίχο του ρασούλη παρέα 
με τη γαλανόλευκη, αγνοώντας ότι το τραγούδι παρακάτω λέει "Κάθε ένας είναι ένα σύ¬ 
νορο που πονά". 

Ίσως βέβαια να μην έχει καν τόση σημασία. Γιατί αυτό που τόσο εύκολα δείχνεται, επίσης 
εύκολα φαίνεται να ξεχνιέται. Ολα αυτά τα "είδα", όχι μόνο σε εικόνες αλλά και στο 
δρόμο, στο λεωφορείο, στη δουλειά, τόσο απλά τιτλοφορούνται και κατόπιν εξαφανί¬ 
ζονται χωρίς την ουσιαστική συμμετοχή του μυαλού ή του κορμιού μας. Στο σκοτάδι των 
νοημάτων, στο κενό της ιστορίας και της θύμησης. 


*Οπως είχαμε αναφέρει και στο προηγού¬ 
μενο κείμενο, αφήνουμε προς το παρόν απ' 
έξω το ψηφιακό παράδειγμα, γνωρίζοντας 
όμως ότι έχει ήδη αρχίσει να παραλλάσσει 
τη σχέση που μελετάμε και μάλιστα με δο¬ 
μικό τρόπο. 

**0 κινηματογράφος με τη σειρά του έχει 
προμηθεύσει το κοινό με πληθώρα κατα¬ 
γραφών οι οποίες δημιουργούν αυτό που 
θα λέγαμε συλλογικές οπτικοακουστικές 
αναμνήσεις και οι οποίες είναι ανεξάρτητες 
με τα προσωπικά βιώματα των θεατών. Έτσι 
ένα σπίτι του '50 μπορεί να μοιάζει με το 
σπίτι των γονιών ή της γιαγιάς μας αλλά 
ήδη, πόσο περισσότερο στις μελλοντικές 
γενιές, μπορεί να μοιάζει με ένα στυλ σπι¬ 
τιού που έχουμε δει σε πολλές ταινίες που 
γυρίστηκαν το '50 (ή και σύγχρονες, που 
προσομοιάζουν εκείνη την εποχή) 

***Το σύγχρονο θέατρο μοιάζει να δυσκο¬ 
λεύεται να διαχειριστεί αυτά τα νοηματικά- 
επικοινωνιακά κενά, τα οποία ενισχύονται 
και από το χάος των απεικονίσεων και των 
φαινομενικά διαφορετικών ταυτοτήτων του 
κοινού. Δυσκολεύεται δηλαδή να βρει αυτά 
τα σύμβολα τα οποία θα είναι μεν λιτά και 
περιεκτικά αλλά ταυτόχρονα οι θεατές θα 
μπορούν να τα αποκωδικοποιήσουν. Έτσι, 
πολλές φορές, μια θεατρική παράσταση 
φτάνει να γίνεται κατανοητή μόνο σε ένα 
αβανγκάρντ σύνολο ή να βιώνεται σαν επι¬ 
φανειακή ατμόσφαιρα χωρίς να γίνεται αν¬ 
τιληπτό το εύρος των νοημάτων που θέλει 
να δώσει ο σκηνοθέτης - ή πολύ απλά οι πε¬ 
ρισσότεροι θεατές να μην καταλαβαίνουν 
τίποτα. 

Η εφεύρεση της πνευματικής ιδιο κτησίας 

Στο τριήμερο 12_13_14 οκτώβρη η συνέλευση του ρατηθ ονοτ θα οργανώσει φεστιβάλ στο 
Πολυτεχνείο για την εκπαιδεύση και τις νέες μηχανές. Ένα κομμάτι αυτού του φεστιβάλ θα 
αφορά την πνευματική ιδιοκτησία. Οι λόγοι που επιλέζαμε να ασχοληθούμε με αυτό το θέμα 
έχουν σχέση με το πως τα νέα μέσα και συγκεκριμένα το ίντερνετ; έχουν αλλάζει το πως 
αντιμετωπίζεται η «πνευματική δημιουργία» και η αναπαραγωγή της, και έχουν φέρει τη νο¬ 
μοθεσία πέρι πνευματικής ιδιοκτησίας σε (προσωρινό;) αδιέξοδο. 

Αυτό δεν είναι δικό μας, είναι κάτι που παραδέχονται και οι από πάνω ξανά και ξανά, όπου 
ψάξαμε: Η πνευματική ιδιοκτησία εμφανίζεται σχεδόν παράλληλα με την εφεύρεση της τυ¬ 
πογραφίας σαν την ανάγκη του κράτους να ελέγξει νομοθετικά την πνευματική δημιουργία 
και την αναπαραγωγή της. Αυτό ωστόσο σαν ένα γεγονός που ακολουθεί ένα άλλο γεγονός, 
δεν αρκεί για να δικαιολογήσει πως μία ολόκληρη αντίληψη ιδιοκτησίας και προσόδου έρ¬ 
χεται και κοτσάρεται πάνω στη πνευματική παραγωγή. 

Ιστορικά, η πνευματική ιδιοκτησία σα «νόμοι» ξεκινάει με τα προνόμια που δίνονται στους 
τυπογράφους και τους εκδότες βιβλιοπώλες. Το πρώτο τέτοιο προνόμιο εμφανίζεται σε κά¬ 
ποιον κο. ύβαη όθ δρίτθ το 1469 και αφορά την μονοπωλιακή χρήση της τυπογραφίας. Έτσι 
θα κυλήσει και μετέπειτα και για αρκετά μεγάλο διάστημα, σαν παραχώρηση μεμονομένων 
και εξειδικευμένων προνομίων σε μορφή νομοθετικών ρυθμίσεων απο δω κι από κει. Το 
από δω κι από κει είναι εντελώς πραγματικό και αφορά ιστορίες για ένα πάπα που δίνει το 
τάδε προνόμιο, ένα βασιλιά που δίνει το δείνα, μία εκκλησία που προμοτάρει μία κλίκα ή 
ένα βιβλίο. Η νομοθεσία θα αρχίσει να παίρνει ολοκληρωμένη μορφή και να γίνεται πιο 
συνολική με τη γαλλική επανάσταση. Τότε είναι που για πρώτη φορά η νομοθεσία θα ανα¬ 
φερθεί ρητά στη «δημόσια εκτέλεση» ενός έργου και στο «αποκλειστικό δικαίωμα αναπα¬ 
ραγωγής», βάζοντας έτσι τα δύο εξής θεμέλια: το ένα αφορά τη παρουσίαση ενός εργού 
δημόσια, σε κοινό, και το δεύτερο κατοχυρώνει το δημιουργό ενός έργου, σαν αυτόν που 
έχει τον πρώτο και αποκλειστικό λόγο πάνω στο πως θα διαδοθεί το έργο του. Οι δύο αυτοί 
άξονες, που είναι αυτοί που απασχολούν τους νομοθέτες μέχρι και σήμερα, δεν ήταν ποτέ 
αυτονόητοι ακόμη κι αν ο νόμος θέλει να τους παρουσιάσει σα τέτοιους, κατατάσσοντας 
τους στο «φυσικό δίκαιο». Ένα ενδιαφέρον σημείο στην ιστορία της πνευματικής ιδιοκτη¬ 
σίας, είναι όταν βγαίνουν προς υπεράσπιση της οι ίδιοι οι δημιουργοί. Ο νϊοίοτ Ηυρο που 
γενικά είχε άμεση εμπλοκή με τα πολιτικά δρώμενα στη γαλλία, ιδρύει μαζί με άλλους (ανά¬ 
μεσα τους ο Αουμάς και ο Μπαλζάκ) την διεθνή φιλολογική και καλλιτεχνική ένωση, που 
υπάρχει μέχρι και σήμερα. Η ΑίΑΙ εστιάζει στη προστασία του δημιουργού. Η ένωση αυτή 
είναι που θα οδηγήσει μέσα σ' άλλα στη συνθήκη της βέρνης του 1886 που ορίζει καθαρά 
τα δικαιώματα των δημιουργών, και την επικαλούνται οι δημιουργοί μέχρι σήμερα. 

Βοηθάει να κοιτάζει κανείς την αρχή μίας διαδικασίας για να καταλάβει πως αυτή παγιώνεται 
σαν αυτονόητη εξέλιξη μες στην ιστορία. Ένα τέτοιο παράδειγμα είναι το πως μία νομοθε¬ 
σία -όπως αυτή της πνευματικής ιδιοκτησίας- κατάφερνει να εξελιχθεί σε δικαιώματα και 
υποχρεώσεις εντελώς μα εντελώς υλικές στην «τήρηση» ή «μη τήρηση τους» τους, βασισμένη 
όμως σε μία γενική αντίληψη για κάτι που είναι κοινωνικό και υπήρχε πάντα -όπως η πνευ¬ 
ματική δημιουργία - Η διάδοση της τυπογραφίας, σαν υλικό μέσο, ήταν αυτή που έκανε για 
πρώτη φορά «λογικό» τον έλεγχο της διάδοσης των έργων, καθώς για πρώτη φορά υπήρχε 
κάτι που μπορούσε πραγματικά να ελεγχθεί, και δεν ήταν άλλο από τα ίδιο το μέσο. 

Οπως αναφέρουν και οι υποστηρικτές της, οι νομοθέτες, η πνευματική ιδιοκτησία τρέχει εδώ 
και κάποιους αιώνες «μαζί με τις τεχνικές». Αυτό θα μπορούσε κανείς να το παραφράσει 
με την εξής λίγο διαφορετική φράση: εδώ και χρόνια η πνευματική ιδιοκτησία τρέχει παράλ¬ 
ληλα με τα μέσα παραγωγής και αναπαραγωγής. Με την εφέυρεση της τυπογραφίας για 


πρώτη φορά ο «λόγος» αρχίζει και μπορεί να διαδί¬ 
δεται, να πουλιέται και να αγοράζεται, και από ένα ση¬ 
μείο και μετά να γίνεται προσιτός και στους 
υπηκόους. Γρήγορα αρχίζει να ελέγχεται από πλευ¬ 
ράς περιεχομένου από τους μηχανισμούς κράτους 
και εκκλησίας. Μέχρι εκεί καλά. Το τι διαβάζουν και 
τι όχι οι υπήκοοι αφορά άμεσα τους μηχανισμούς 
εξουσίας, ιδιαίτερα σε μια ιστορική περίοδο που από 
άποψη ιδεών τουλάχιστον, ο κόσμος βράζει. Τι συμ¬ 
βαίνει όμως με τον δημιουργό] Πως φτάνει στο ση¬ 
μείο να βγαίνει μπροστά σαν ιδιοκτήτης μιας ιδέας, 
σαν απόλυτος δικαιούχος] Η απάντηση που δίνεται 
πάλι από τους νομοθέτες είναι η εξής αναμενόμενη: 
μέσα στο πνευματικό δικαίωμα υπάρχουν δύο ξεχω¬ 
ριστά δικαιώματα, το ηθικό και το περιουσιακό, λένε 
κομματιάζοντας την πνευματική ιδιοκτησία. Το ηθικό 
είναι «ο ιδιαίτερος ψυχικός δεσμός» του δημιουργού 
με το έργο του (ο οποίος υποτιθέμενα προσβάλλεται 
από την παραποίηση ή τη μη αναγνώριση ή την χωρίς 
άδεια χρήση, γιατί αλλιώνει το χαρακτήρα της ιδέας). 
Το περουσιακό δικαίωμα είναι το καπιταλιστικό κίνη¬ 
τρο. Είναι το δικαίωμα να βγάλεις λεφτά από αυτό 
που «φτιάχνεις», και να τα διατηρήσεις ασκώντας 
έλεγχο πάνω του, σαν ιδιοκτήτης. 

Αυτό που ο νόμος ονομάζει «ηθικό δικαίωμα» ήταν 
κάτι που προϋπήρχε της ονομασίας του και αναγνω¬ 
ριζόταν, ήταν κάτι που μπορούσε να ελεγχθεί κοινω¬ 
νικά, χωρίς να τονίζεται σαν κάτι εντελώς 
προσωπικό και ατομικό, χωρίς να ξεχωρίζεται η 
σχέση που αυτό το δικαίωμα έχει με το κοινωνικό 
πλούτο πριν και μετά το δημιουργό. Το περιουσιακό δι¬ 
καίωμα από την άλλη ήταν κάτι που μπήκε στη πρώτη 
γραμμή σαν το πραγματικό κίνητρο. Αυτό που έλεγε 
στην ουσία ήταν ότι το να εμπορευματοποιείται ένα κομ¬ 
μάτι του κοινωνικού πλούτο (γιατί κάποιο άλλο πάντα 
επέλεγε να μην είναι εμπορεύσιμο ή απλα δεν ήτανε) 
αποτελεί κίνητρο για να συνεχίσει αυτός να τραβάει 
μπροστά, για να συνεχίζει να υπάρχει δημιουργία. 

Η αναγωγή της πνευματικής ιδιοκτησίας σαν αυτο¬ 
νόητη είναι τελικά κάτι απλό. 

Με όρους καπιταλισμού, αυτό που φτιάχνεις είναι πρώτα 
και πάντα «δικό σου», επειδή έτσι πρέπει να το αισθάνε¬ 
σαι. Αλλιώς η δημιουργία θα ήταν άλλος ένας τρόπος 
να καταλάβεις τη συνέχεια σου στο κόσμο, στην ιστορία. 
Είναι δικό σου γιατί μπορείς να το αγοράσεις και να 
το πουλήσεις, χρησιμοποιώντας τα μέσα που κάποιος 
άλλος σου παραχωρεί και ελέγχει. Αν τα χρηματικά 
οφέλη δεν υπερκαλύπτανε τα υπόλοιπα κίνητρα, αυτά 
που φτιάχνεις θα χαν κι άλλες αξίες, που επειδή δεν 
θα ταν μετρημένες με τους δικούς τους όρους, θα 
μπορούσαν να 'ναι αξίες εχθρικές, θα μπορούσαν 
να 'ναι στον αντίποδα. Και, αν και αυτές οι αξίες θα 
συνέχιζαν να χρησιμοποιούν τα μέσα, θα έβαζαν 
πολύ πιο έντονα μπροστά την ανάγκη μας να τα χρη¬ 
σιμοποιούμε με τους δικούς μας όρους. 

Καθώς περπατά κανείς στους δρόμους της Αθή¬ 
νας, μπορεί να δει να συμβαίνουν διάφορα γεγο¬ 
νότα, που όλο και λιγότερο συναντά κανείς πια 
σ'αυτήν την πόλη. Πριν λίγες μέρες κοντά στην πλα¬ 
τεία Βικτωρίας, ένας μπαμπάς έψαχνε στα σκουπίδια 
έχοντας μαζί του τα δύο παιδία του. Είχε βρει ένα 
στρώμα και προσπαθούσε να το ξεντύσει έτσι ώστε 
να παραμείνει μόνο το σύρμα που υπήρχε στο εσω¬ 
τερικό του, ενώ κατά τη διάρκεια αυτής της ώρας τα 
δυο παιδιά του έπαιζαν και έτρεχαν γύρω γύρω. Τί¬ 
ποτα το ασυνήθιστο και το ιδιαίτερο δεν παρατηρείται 
ως τώρα σ'αυτήν τη σκηνή. Αυτό που προκαλεί ενδια¬ 
φέρον είναι τα συναισθήματα ευχαρίστησης και εν¬ 
θουσιασμού που έβλεπες στα πρόσωπα των δύο 
μικρών παιδιών όταν ανακάλυψαν το νέο τους παι¬ 
χνίδι, που δεν ήταν άλλο από το σύρμα του στρώμα¬ 
τος πάνω στο οποίο χοροπηδούσαν με τόση χαρά, 
που μπορεί να μη συναντήσεις ούτε στα μάτια ενός 
παιδιού που παίρνει στα χέρια του τη συσκευασία του 
πιο πολυδιαφημισμένου παιχνιδιού. 

Θεωρείται μια κοινή παραδοχή στις δυτικές κοι¬ 
νωνίες ότι το παιχνίδι είναι ένας από τους καθοριστι¬ 
κούς και κυρίαρχους τρόπους μάθησης που μπορεί 
να τροφοδοτήσει το άτομο με κοινωνικές δεξιότητες. 
Είναι όμως πραγματικά έτσι; Και αν αυτό ισχύει, σε 
τι ακριβώς μας εκπαιδεύει; Αξίζει να παρατηρήσουμε 
τι ακριβώς συμβαίνει με την κατασκευή των παιχνι- 
διών και πως αυτή εκτυλίσσεται στις δυτικές, τεχνο¬ 
λογικά αναπτυγμένες κοινωνίες και πώς στις μη 
δυτικές κοινωνίες που στηρίζονται κυρίως σε συλλο¬ 
γικές αξίες. 

Στις δυτικές κοινωνίες, η τεχνολογική ανάπτυξη, 
οι κοινωνικές και οικονομικές μεταβολές έχουν οδή- 
γησει στην αντικατάσταση των ομαδικών παιχνιδιών 
από τα ατομικά παιχνίδια, την εισβολή της τηλεόρα¬ 
σης και των νΐόβο ραηηθδ καθώς και την παραγωγή 
από τις Βιομηχανίες μαζικών παιχνιδιών συγκεκρι¬ 
μένης χρήσης. Τα παιχνίδια που φτάνουν στα χέρια 
των παιδιών είναι ήδη κατασκευασμένα και απόλυτα 
εξειδικευμένα. Οι επιλογές παιχνιδιών και οι κανό¬ 
νες τους είναι προκαθορισμένοι προσφέροντας στα 
παιδιά έναν περιορισμένο αριθμό δραστηριοτήτων 
που μπορούν να εκτελέσουν με αυτό. Τα παιχνίδια 
κατασκευής, όπως είναι τα Ιερό για παράδειγμα, δια¬ 
θέτουν έτοιμα κομμάτια, ήδη κατεργασμένα και ένα 
βιβλίο με οδηγίες χρήσης. Ακόμα και οι τυχόν πα¬ 
ραλλαγές που το παιχνίδι μπορεί να προσφέρει είναι 
και αυτές επιλεγμένες εκ των προτέρων από τον κα¬ 
τασκευαστή του. Δεν πρέπει να παραλείψουμε να 
αναφέρουμε, επίσης, ότι το παιχνίδι αποτελεί όλο και 
περισσότερο μια ατομική δραστηριότητα καθώς η φυ¬ 
σική παρουσία κάποιου άλλου προσώπου δεν είναι 
απαραίτητη. Το μόνο που απαιτείται από το χρήστη 
τους είναι να διαβάσει τις οδηγίες και να τις ακολου¬ 
θήσει με ακρίβεια κατασκευάζοντας το παιχνίδι με 
ένα και μόνο τρόπο. Το να ακολουθείς τις οδηγίες 
αποτελεί πολύ σημαντικό στοιχείο για να παίξεις με 
ένα παιχνίδι, διότι αν παρακάμψεις μια από αυτές, 



τότε το παιχνίδι ακυρώνεται. Δεν έχει σημασία αν δεν 
κατανοείς απόλυτα τις οδηγίες και αν δε σου εξηγεί 
κανείς τη λογική που κρύβεται πίσω από την τοποθέ¬ 
τηση του κάθε κομματιού σε μια συγκεκριμένη θέση. 
Το παιδί μαθαίνει να εκτελεί εντολές, έχοντας όμως 
την ψευδαίσθηση ότι γίνεται κάτοχος μιας γνώσης 
και ότι δημιουργεί. Αν κανείς θέλει να ανακαλύψει 
σε αυτήν τη διαδικασία δημιουργικότητα, φαντασία ή 
πρωτοβουλία μάλλον μάταια τις αναζητάει εκεί. 

Τί γίνεται όμως σε κοινωνίες που η τεχνολογία 
και η βιομηχανία του παιχνιδιού δεν έχει εισχωρήσει 
σε τόσο μεγάλο βαθμό στην καθημερινότητα των αν¬ 
θρώπων; Τι γίνεται σε κοινωνίες που τα εμπορικά 
παιχνίδια που παρέχονται είναι λίγα ή/και δε βρί¬ 
σκονται στο εμπορικό κέντρο παρατεταγμένα το ένα 
διπλά στο άλλο; Αν ανατρέξει κάνεις σε τέτοιου εί¬ 
δους κοινωνίες, όπου τα ισχυρά δυτικά πρότυπα δεν 
έχουν κυριαρχήσει, θα διαπιστώσει ότι εκεί τα πράγ¬ 
ματα λειτουργούν κάπως διαφορετικό. Τα παιδιά κα¬ 
τασκευάζουν μόνα τους τα παιχνίδια τους και αυτή η 
διαδικασία αποτελεί μεγάλο μέρος του παιχνιδιού, 
ίσως το πιο σημαντικό. Με υλικά και εργαλεία που 
διαθέτει το περιβάλλον τους, τα παιδιά εμπλέκονται 
ενεργά στη δημιουργία των παιχνιδιών τους. Σε ορι¬ 
σμένες αφρικανικές χώρες, για παράδειγμα, τα παι¬ 
διά φτιάχνουν μπάλες, αυτοκίνητα με μηχανισμούς 
τιμονιών που ελέγχουν τις κινούμενες ρόδες από φυ¬ 
σικά υλικά, ποδήλατα και κάρα με ρόδες από καρύ¬ 
δια. Υπάρχουν άπειρα παραδείγματα, εντός και εκτός 
των αστικών κέντρων όπου όσοι δεν έχουν πρό¬ 
σβαση στην κατανάλωση κατασκευάζουν τα δικά 
τους πρωτότυπα παιχνίδια. Οι κατασκευές αυτές πα¬ 
ρουσιάζουν μια αξιοσημείωτη δημιουργικότητα και 
εφοδιάζουν τα παιδία με γνωστικές ικανότητες, όπως 
είναι η κατανομή των υλικών και των εργαλείων και 
η ικανότητα μετρήσεων. Σε αυτές τις περιπτώσεις, ο 
χρήστης και ο κατασκευαστής του παιχνιδιού είναι το 
ίδιο πρόσωπο, βάζοντας έτσι τους δικούς του όρους 
στο παιχνίδι, το οποίο προσαρμόζει στις δικές του 
ανάγκες και επιθυμίες. Σε αυτές τις συνθήκες είναι 



απαραίτητη και η παρουσία του άλλου, η οποία είναι 
καταλυτικής φύσης, με την εμπειρική γνώση που μπο¬ 
ρεί να χρειαστεί να μεταδώσει ή με τη βοήθεια που 
μπορεί να παρέχει. Αν και η αλληλεπίδραση με τον 
άλλον δεν εξαντλείται μόνο σε αυτούς τους ρόλους, 
καθώς το να συνεργάζεσαι με ένα άλλο άτομο, να 
εμπλέκεσαι μαζί του σε μια δημιουργική διαδικασία 
και να μοιράζεσαι τα ίδια συναισθήματα όταν απο¬ 
τυγχάνετε ή όταν τα καταφέρνετε αποτελεί πάνω από 
όλα πηγή ευχαρίστησης και διασκέδασης. Αυτού του 
είδους οι κατασκευές προϋποθέτουν σε μεγάλο 
βαθμό τη συνεργασία. Σε αυτήν την περίπτωση το 
παιδί αποκτά μια πρακτική γνώση που έχει τη δυνατό¬ 
τητα να εφαρμόζει σε άλλες κατασκευές προβαίνον- 
τας σε διάφορες καινοτομίες εκείνη τη στιγμή αλλά 
και μετέπειτα στη ζωή του. Τα παιδιά δεν οδηγούνται 
κατευθείαν στο αποτέλεσμα, αλλά μαθαίνουν τη δια¬ 
δικασία για να φτάνουν μόνα τους σε αυτό. 

Το παιχνίδι είναι μια διαδικασία συλλογικοποί- 
ησης και προσαρμογής στις κυρίαρχες κοινωνικές 
αξίες, είτε αυτές προωθούν την αδράνεια στη σκέψη 
και στο σώμα, είτε είναι συλλογικές και δίνουν προ¬ 
τεραιότητα στη δράση, τη φαντασία και τη δημιουργι¬ 
κότητα. Επανερχόμενοι λοιπόν στις δυτικές 
κοινωνίες, τα παιχνίδια με τον τρόπο με τον οποίο 
παρέχονται φαίνεται πως προετοιμάζουν το παιδί με 
τον πιο ευχάριστο τρόπο για τον πιο σημαντικό ρόλο 
του, αυτόν του καταναλωτή, που η σημασία του να 
"έχεις" είναι πιο σημαντική από του να "πράττεις" και 
να "συνεργάζεσαι". Και βέβαια, θα ήταν σαφώς υπο¬ 
τιμητικό αν λέγαμε ότι το παιχνίδι, πέρα από την ευ¬ 
χαρίστηση που προσφέρει στο χρήστη του, έχασε ή 
δεν είχε ποτέ μια βασική του ιδιότητα, αυτή της εκπαί¬ 
δευσης. Φυσικά και μας εκπαιδεύει σε αυτό που οι 
κοινωνίες μας ξέρουν να κάνουν καλά, στον ατομι¬ 
κισμό, την απόλυτη συμμόρφωση στους προκαθορι¬ 
σμένους κανόνες, την παθητικότητα και την αδράνεια. 

Η μουσική, ως μια μορφή της πνευματικής δημιουργίας του 
ανθρώπου, είναι έργο κοινωνικό. Αν ακολουθήσουμε προς τα πίσω την 
εξέλιξή της, προσπερνώντας τις πολιτιστικές αναμείξεις που της έδωσαν 
τις σημερινές της μορφές, θα δούμε ότι, από τα αρχαία χρόνια, 
διαφορετικοί πολιτισμοί, με διαφορετικές κουλτούρες και διαφορετική 
κοινωνική συγκρότηση, δημιούργησαν τη δική τους ιδιαίτερη μουσική, 
βασισμένη στα χαρακτηριστικά τους. Αξιοπρόσεχτη είναι η περίπτωση της 
Ινδικής, που από τη βάση της διαφέρει ακόμα και σήμερα ριζικά από κάθε 
άλλη στον κόσμο και λειτουργεί με τους δικούς της κανόνες και 
ιδιοτροπίες. Με την πάροδο του χρόνου, η μουσική θα εξελίσσεται καθώς 
οι διάφορες κοινωνίες θα έρχονται σε επαφή. 

Σε αυτή τη μακρόχρονη ιστορική εξέλιξη, υπάρχει ένα κομβικό σημείο που 
αποτελεί τομή στη μουσική ιστορία και θα ανοίξει νέες πρωτοφανείς δυ¬ 
νατότητες στη μετέπειτα δημιουργία. Πρόκειται για το σημείο της κατα¬ 
γραφής της μουσικής μέσω συμβόλων στο χαρτί και της 
διαμόρφωσης των πρώτων κανόνων μουσικής γραφής από την καθο¬ 
λική εκκλησία. Εδώ, αξίζει μια σημείωση: η πραγματική συνεισφορά της 
δυτικής εκκλησιαστικής μουσικής δεν ήταν η καταγραφή καθ' εαυτή. Προ¬ 
ηγούμενοι πολιτισμοί είχαν καταγράψει ήδη μουσική μέσω συμβόλων, 
όπως οι βυζαντινοί, αρκετά πιο πριν, αλλά μόνο για λόγους απαθανάτισης 
και εκτέλεσής της εκ' των υστέρων από οργανοπαίχτες ή τραγουδιστές. 
Η αρχική σύνθεσή της δε γινόταν πάνω στο χαρτί, αλλά πάνω στο μουσικό 
όργανο. Η καινοτομία, λοιπόν, που έφεραν οι καθολικοί, ήταν ότι αντιμε¬ 
τώπισαν αυτά τα σύμβολα σα γράμματα μιας νέας αλφαβήτου και ανα¬ 
ζήτησαν τη γραμματική και το συντακτικό που 9α τους επέτρεπαν τη 
σύνθεση κατευθείαν πάνω στην παρτιτούρα. Τα δομικά στοιχεία αυτής της 
γλώσσας -τα γράμματά της- είναι οι νότες. Μια νότα είναι η συμβολική 
αποτύπωση, πάνω στο πεντάγραμμο, της συχνότητας ενός συγκεκριμένου 
ηχητικού κύματος (π.χ. σήμερα η νότα λα αντιπροσωπεύει έναν ήχο 
440Ηζ). Αφού μελέτησαν τα διαστήματα μεταξύ των φθόγγων και συστη¬ 
ματοποίησαν μοτίβα και μουσικές παραδόσεις που προϋπήρχαν στις κοι¬ 
νωνίες, έφτιαξαν τους δικούς τους κανόνες οριζόντιας (κλίμακες) και στη 
συνέχεια κάθετης (συγχορδίες) γραφής. Πάνω σε αυτούς θα πατήσουν 
τα πολύπλοκα μοντέλα σύνθεσης (αρμονία, αντίστιξη, φούγκα κ.α.), στα 
οποία θα βασιστεί η εξέλιξη της κλασσικής μουσικής και που θα δώσουν 
τη δυνατότητα γραφής αναβαθμισμένης πολυφωνικής μουσικής (ακόμα 
και με 8 ή και περισσότερες φωνές), από ένα συνθέτη, πρακτικά χωρίς να 
έχει κανένα μουσικό όργανο μπροστά του, χωρίς, δηλαδή, να ακούει αυτό 
που γράφει. Η τομή αυτή που περιγράφουμε έχει δύο όψεις: Από τη μια 
μεριά, μπορούμε να μιλήσουμε για το δώρο της πολυφωνίας , που φέρ¬ 
νει μαζί της και μια νέα αναβαθμισμένη αισθητική. Από την άλλη μεριά, 
μιλάμε για κανόνες, και μάλιστα για κανόνες στην υπηρεσία της εκκλη¬ 
σίας, που απαιτούν καθολικότητα, μπλοκάροντας έτσι τον πειραματισμό 
και τις ξένες "εξωχριστιανικές" επιρροές. Οι απαγορεύσεις, που εμπεριέ¬ 
χονται μέσα σε αυτούς, αφορούν είτε την αισθητική που υπαγορεύουν 
(πολλά τέτοια συνθετικά "λάθη" σήμερα, όχι απλά έχουν ξεπεραστεί, αλλά 
αποτελούν και μουσικές κοινοτυπίες), είτε ηλίθιες θρησκευτικές μεταφυ¬ 


σικές (4η αυξημένη, διάστημα που απαγορεύεται από τον ίδιο τον πάπα 
ως διάστημα του σατανά). 

Στο περιθώριο αυτής της μουσικής, που εξελίσσεται στους μεγάλους κα¬ 
θεδρικούς και τα αριστοκρατικά σαλόνια, θα συνεχίσει να ζει η εμπειρική 
μουσική των κατώτερων στρωμάτων: Τσιγγάνοι, τροβαδούροι, κομπανίες 
κ.τ,λ. Οι δύο αυτοί κόσμοι δεν ήταν δυνατό να παραμείνουν ξεκομμένοι 
ο ένας απ' τον άλλον. Η κλασσική μουσική γίνεται η βάση όλης της δυτικής 
μουσικής, ενώ ταυτόχρονα οι αυστηροί κανόνες της "σπάνε" σταδιακά 
από νέες επιρροές. Χαρακτηριστική είναι η περίοδος του ρομαντισμού, 
που σημαδεύεται από την εισαγωγή του για καιρό απαγορευμένου αρα¬ 
βικού στοιχείου. Η μεγάλη επανάσταση, όμως, που θα επαναδιαπραγμα- 
τευθεί τη μουσική σύνθεση και θα ανοίξει νέους ορίζοντες δημιουργίας, 
θα έρθει πολλά χρόνια αργότερα, στο μεγάλο χωνευτήρι των πολιτισμών, 
την Αμερική. Ο κοινωνικός εμπειρισμός 9α φέρει μεγάλες αλλαγές σε 
θεμελιώδη ζητήματα, όπως ο ρυθμός και η μελωδία, θα γεννήσει νέα 
ρεύματα μουσικής και, με την πάροδο του χρόνου, θα δημιουργήσει 
νέους κανόνες και μοτίβα (καινούριες κλίμακες, τζαζ αρμονία, οψίάβ 
ίοηβδ, 12μετρο ΘΙυβδ κ.α.). 

Σε αυτό το σημείο, αξίζει να τονίσουμε το εξής: Η μουσική, όπως φαίνεται 
από αυτά προηγήθηκαν, εξελίσσεται συνεχώς. Αυτό που παραμένει ίδιο 
μέχρι στιγμής είναι η ίδια η διαδικασία της εξέλιξης. Η κοινωνική δημι¬ 
ουργικότητα αξιοποιεί, τροποποιεί ή και γκρεμίζει τους παλιούς κανόνες 
για να διαμορφώσει νέα ρεύματα και νέες προσεγγίσεις, οι οποίες με τη 
σειρά τους, αφού ωριμάσουν, κωδικοποιούνται και οι ίδιες σε νέους κα¬ 
νόνες σύνθεσης. Πρόκειται για μια συνεχή κίνηση από τον εμπειρισμό 
στην κωδικοποίηση και την καταγραφή και πάλι από την αρχή. Μιλάμε 
τελικά για το συντακτικό μιας ζωντανής γλώσσας, που συνεχώς εμ¬ 
πλουτίζεται από την κοινωνική εμπειρία, αλλά η βάση του είναι πάντα 
η ίδια: η νάτα, το στοιχειώδες δομικό στοιχείο κάθε μουσικής κατα¬ 
σκευής. Θα μπορούσε ίσως να υπάρξει και κάποιο άλλου είδους συντα¬ 
κτικό; 

Ένα αρκετά σημαντικό στοιχείο στη σύνθεση ενός τραγουδιού είναι αυτό 
της επανάληψης. Από πολύ παλιά έχει παρατηρηθεί πως στο ανθρώπινο 
αυτί "αρέσει" η επανάληψη μουσικών φράσεων που έχουν προηγηθεί μέσα 
στο κομμάτι, καθώς του φαίνονται οικείες και ενισχύουν την αίσθηση του 
ρυθμού. Αυτή η παρατήρηση είχε αξιοποιηθεί ήδη από τους κλασσικούς συν¬ 
θέτες, αλλά και από τους τζαζίστες, που ανακάλυψαν πως η επανάληψη μιας 
φράσης σε διαφορετική, άσχετη τονικότητα, δεν ακούγεται φάλτσα, ακρι¬ 
βώς λόγω της οικειότητας που δημιουργεί η επανάληψη. Έτσι, αν παρατη¬ 
ρήσει κανείς ένα τυπικό σύγχρονο κομμάτι, θα διαπιστώσει πως αποτελείται 
από ευρύτερα τμήματα που επαναλαμβάνονται και εναλλάσσονται μεταξύ 
τους (ρεφρέν, κουπλέ, γέφυρες κ.τ.λ.). Αυτή είναι μια πετυχημένη και δημο¬ 
φιλής συνταγή για τη δομή ενός τραγουδιού, έτσι ώστε να ακούγεται ευχά¬ 
ριστα, αλλά τίποτα παραπάνω. Ποτέ η συνθετική διαδικασία δεν έγινε 
αντιληπτή ως συναρμολόγηση, ως ένα κολάζ τέτοιων μουσικών μερών. 

Μια νέα τέτοια αντίληψη θα γίνει εφικτή με την εμφάνιση και τη διάδοση 
των πρώτων μέσων καταγραφής ήχου, και κυρίως των πιο μαζικών, του 
βινυλίου και της μαγνητικής ταινίας (κασέτα). Η καταγραφή του ίδιου του 
ηχητικού κύματος θα φέρει μεγάλες αλλαγές, όχι μόνο ως προς τον 
τρόπο κατανάλωσης της μουσικής, αλλά θα θέσει και τις βάσεις για μια 
νέα προσέγγιση στην επεξεργασία της, ως κυματομορφή. Τα νέα ηλε¬ 
κτρονικά μέσα θα επιτρέψουν την επεξεργασία του καταγεγραμμένου κύ¬ 
ματος ως προς την ένταση, τη συχνότητα (άρα την τονικότητα), το ρυθμό 
και άλλες παραμέτρους. Η καταγραφή του ήχου γίνεται σε στούντιο από 
ηχολήπτες και εκεί γεννιέται η έννοια της δειγματοληψίας (δαηηρΙίηρ). Τα 
μουσικά δείγματα που καταγράφονται, είτε από μουσικά όργανα, είτε από 
οποιονδήποτε άλλο φυσικό ήχο, μπορούν να αποθηκευτούν και να τοπο¬ 
θετηθούν μέσα σε νέες συνθέσεις. Αυτή η νέα αντίληψη εμφανίζεται ήδη 
από τη δεκαετία του '40, με τη γέννηση ενός πρωτοποριακού ρεύματος 
μουσικής, της Μυείηυβ εοησέίθ, έναν πρόδρομο της ηλεκτρονικής μου¬ 
σικής, που χρησιμοποιεί δείγματα από όργανα, φωνές, ήχους της φύσης 
κ.τ,λ. Δημιουργός της ήταν ο Γάλλος συνθέτης και θεωρητικός Ριθγγθ δοΓια- 
θίί©Γ, οι τεχνικές του οποίου βασίστηκαν στη χρήση του μικροφώνου και 
κυρίως στην τέχνη του ραδιοφώνου (ο ίδιος συνέβαλε στη δημιουργία 
ενός ραδιοφωνικού σταθμού, που αποτέλεσε κέντρο αντίστασης στο κα- 
τεχόμενο Παρίσι). Η άλλη μεγάλη επιρροή που τον ενέπνευσε ήταν 
η τεχνική του τηοηία^β στον κινηματογράφο, που, όπως ανα¬ 
φέρει και ο ίδιος, λειτούργησε ως Βάση της Μυείηυβ ϋοηετέίΘ. 

Η προσέγγιση αυτή της σύνθεσης ως κολάζ ήχων θα εξελιχθεί και θα αρ¬ 
χίσει να χρησιμοποιεί δείγματα από μουσικές συνθέσεις που προϋπάρ¬ 
χουν. Τα παραδείγματα είναι άπειρα: Η εισαγωγή των ότυιτίδ από το νΗβη 
ίΗβ Ιθνθθ ΙοΓθαΙκδ" των Ιθά ζβρρθΐίη θα χρησιμοποιηθεί ως δείγμα από τους 
όβαδίιβ θογδ, οΙγ. Ργθ, ΘΓπίηΘΓη, όορβοήβ ηποάβ και πολλούς άλλους. Η με¬ 
γάλη επιτυχία των ναηίΙΙα Ιοβ, Ίοθ ιοθ δαδγ" γράφεται πάνω σε λούπα από 
το "υηόθΓ ΡΓβδδυΓβ" των Ουβοη, ενώ το "ϋ οαη'ί ΙουοΓι ίΓιίδ" του Μ^ ΗαηηηηΘΓ 
χρησιμοποιεί τη μουσική του "δυρβΓ ίτοαΙκ" του ΡίοΙ< ]αηηΘδ.. .Τα προϊόντα 
τέτοιων συνθέσεων, κυρίως ρυθμική και χορευτική μουσική, θα γνωρί¬ 
σουν τεράστια απήχηση στο κοινό. Εν τω μεταξύ, με την εμφάνιση του μα¬ 
γνητοφώνου, η δημιουργία μουσικής μέσα από λούπες 9α 
μαζικοποιηθεί σε αρκετά μεγάλο Βαθμό. Ο καθένας πλέον μπορεί να 
απομονώσει σε μια άδεια κασέτα κάποια μέτρα από ένα μουσικό κομμάτι 
και να τα Βάλει να παίζουν σε επανάληψη, δημιουργώντας λούπες. Λούπες 
και δείγματα, με μια διαδικασία που θυμίζει μοντάζ, μπορούν να τοποθε¬ 
τούνται το ένα μετά το άλλο, ή το ένα πάνω στο άλλο σε στρώσεις (ΙαγθΓδ), 
να κόβονται και να ράβονται προς τη δημιουργία μιας νέας σύνθεσης. 

Ο παραλληλισμός με το μοντάζ στον κινηματογράφο είναι πολύ σημαν¬ 
τικός, γιατί μας δείχνει μια παρόμοια μετατόπιση με αυτήν που εξετάζουμε. 
Το μοντάζ, στο παράδειγμα των εικόνων, μετατοπίζει το Βάρος της δη¬ 
μιουργίας, από τη σύνθεση των ίδιων των εικόνων (ζωγραφική, φω¬ 
τογραφία, κινηματογράφηση), στη διαδικασία συναρμολόγησής τους. 
Με τον ίδιο ακριβώς τρόπο, η μουσική σύνθεση μέσω δειγμάτων 


μετατοπίζει το Βάρος από τη σύνδεση της ίδιας της μουσικής, στο 
συνδυασμό έτοιμων μουσικών μοτίΒων. Το δομικά στοιχεία της σύν¬ 
θεσης, δεν είναι πλέον οι νότες, αλλά ολόκληρα προκατασκευασμένα 
τμήματα που πρέπει να μπουν στη σειρά. 

Θέλοντας κανείς να αναλύσει τις κοινωνικές συνέπειες αυτής της μετα¬ 
τόπισης, θα πρέπει να δει το ζήτημα από δύο μεριές: Από τη μία, η ευκολία 
της σύνθεσης, μέσω της νέας αυτής αντίληψης που έφεραν οι τεχνολογίες 
αναπαραγωγής ήχου, θα κοινωνικοποιήσει τη μουσική παραγωγή, η οποία 
θα γίνει προσιτή σε όλους χωρίς πολλές απαιτήσεις. Για πρώτη φορά βλέ¬ 
πουμε την ταυτότητα του "ειδικού" στη μουσική να "σπάει" σε τόσο μεγάλο 
βαθμό προς όφελος της κοινωνίας, η οποία πέρα από μουσικός κατανα¬ 
λωτής, μπορεί πλέον, σε ένα ικανοποιητικό μέρος της, να είναι και παρα¬ 
γωγός, θέτοντας τη δίκιά της κουλτούρα και τις δικιές της ανυσηχίες. Έτσι, 
θα δούμε τη μαζική εμφάνιση της φιγούρας του ό\, που δημιουργεί κομ¬ 
μάτια με λούπες και τη γέννηση μιας νέας μουσικής βασισμένης πάνω 
σε αυτές, κατ' ευθείαν από την κοινωνική βάση, της ταρ. Αξιοσημείωτη εξέ¬ 
λιξη είναι και η κατάκτηση όλων των ήχων που υπάρχουν στη φύση ή που 
μπορούν να κατασκευαστούν τεχνικά. Παραγωγοί της μουσικής δεν είναι 
μόνο η ανθρώπινη φωνή και τα διαθέσιμα όργανα, αλλά κάθε ήχος που 
μπορεί να μαγνητοσκοπηθεί και έπειτα να προσαρμοστεί μέσα σε ένα 
κομμάτι με ηλεκτρονική επεξεργασία. Από την άλλη μεριά, η ίδια ακριβώς 
ευκολία θα αποτελέσει και μία μεγάλη ένδεια: Η παραγωγή της μελωδίας, 
δεν απαιτεί πλέον τη μακρόχρονη και κοπιαστική διαδικασία της κατάκτη- 
σης ενός μουσικού οργάνου, αλλά αφορά την επιλογή, με βάση προσω¬ 
πικά αισθητικά κριτήρια, και την κατανάλωση έτοιμων δειγμάτων που 
διατίθενται ανάμεσα σε πολλά άλλα, φτιαγμένα από άλλους, τους ειδι¬ 
κούς. Η παραγωγή της πολυφωνίας δεν επιτυγχάνεται με τη συνεχή κοι¬ 
νωνική τριβή με άλλους μουσικούς μέσα σε μια μπάντα, για το «δέσιμο» 
και την «ωρίμαση» του ήχου, αλλά με την κάθετη παράθεση των μουσικών 
μοτίβων και το δέσιμό τους μέσω ηλεκτρονικής επεξεργασίας. Η πρωτο¬ 
τυπία δεν έγκειται στην κατανόηση των κανόνων και των στερεοτύπων της 
μουσικής αρχικά, και σε δεύτερο χρόνο, στο δημιουργικό ξεπέρασμά 
τους, αλλά στην αναζήτηση εξεζητημένων δειγμάτων και ήχων και στη συ¬ 
ναρμολόγησή τους. 

Τελικά, η φιγούρα του συνθέτη - μοντέρ είναι η φιγούρα ενός μουσικού 
που, καθώς εξελίσσεται σε μια νέα τεχνική σύνθεσης με τις δικές της προ¬ 
κλήσεις και δυνατότητες, ταυτόχρονα μπορεί και να αγνοεί τη διαδικασία 
δόμησης της μουσικής, ακόμα και αυτής που ο ίδιος χρησιμοποιεί για να 
δημιουργήσει. Και αυτό, από μόνο του μπορεί να είναι μια σημαντική έν¬ 
δεια για αυτή τη νέα κοινωνική δημιουργικότητα. Οπως και σε κάθε άλλη 
αλλαγή παραδείγματος, έτσι και σε αυτή, μιλάμε για ένα δίκοπο μα¬ 
χαίρι. Πλατιά κοινωνικοποίηση και νέες δυνατότητες από τη μία, αν¬ 
τίστοιχες εκπτώσεις από την άλλη. 

Στις 25-06-12, το αυτοδιαχειριζόμενο στέκι 
αρχιτεκτονικής οργάνωσε μία εκδήλωση-συζήτηση 
πάνω στο θέμα της επικείμενης πεζοδρόμησης της 
Πανεπιστημίου και «ανασυγκρότησης» του ευρύτερου 
κέντρου της Αθήνας. Η εκδήλωσε έγινε στο αίθριο 
του κτιρίου αβέρωφ, του πολυτεχνείου, όπου (ευτυ¬ 
χώς) παραβρέθηκαν και φοιτητές της σχολής, δεδο¬ 
μένης της ασύλληπτης αδιαφορίας τους για 
οτιδήποτε δεν περιλαμβάνεται σε κάποια από τις μα¬ 
κέτες τους. 

Η εισήγηση, που υπάρχει για όποιον ενδιαφέρε- 
ται σε έντυπη μορφή, περιλαμβάνει κριτική στις προ¬ 
τάσεις του ΓθίΗίηΙς όχι μόνο από κοινωνική ή πολιτική 
σκοπιά, αλλά και από αυτό που θα λέγαμε στενά «πο- 
λεοδομική». Με λίγα λόγια μια σειρά επιχειρημάτων 
υποστηρίζοντας ότι η προτεινόμενη κυκλοφοριακή 
αναδιάρθρωση θα επιφέρει μάλλον τα αντίθετα απο¬ 
τελέσματα από αυτά που ισχυρίζεται ότι επιδιώκει η 
πρόταση, ότι η κατοικία (βλέπε μεσαία τάξη των προ¬ 
αστίων) δεν πρόκειται να επιστρέφει στο κέντρο και 
πως μια πεζοδρομημένη Πανεπιστημίου (αν μη τι 
άλλο!) δε θα σώσει τα μαγαζιά από τη χρεωκοπία, 
ούτε θα προσελκύσει τις λαοθάλασσες των καταγοη¬ 
τευμένων καταναλωτών. Πέραν αυτών, εξηγεί και 
γιατί η πόλη αυτή ποτέ δεν είχε την πολυπόθητη ενιαία 
ταυτότητα της κυριλέ ευρωπαϊκής πρωτεύουσας, στο 
όνομα της οποίας ορκίζονται οι εκάστοτε «αρμόδιοι», 
είτε είναι πολεοδόμοι, είτε απλά μπάτσοι. 

Αλλά η εισήγηση δε μένει εκεί. Κυρίως θέλει να 
εστιάσει στην ιδεολογική σημασία της όλης συζήτη¬ 
σης περί του κέντρου, η οποία αποδεικνύεται πολύ 
/ίσιμη για την εξουσία, είτε γίνει τελικά η ανά¬ 
βαση, είτε όχι. Μιας συζήτησης που δείχνει προς το 
δέντρο κουνώντας πάντα το δάχτυλο στην περιφέ- 
(ρεια, χρησιμοποιώντας δηλαδή μια υποτιθέμενη ενι¬ 


αία ταυτότητα ως όπλο για τον χειρισμό της κοινωνι¬ 
κής συνείδησης με όρους εθνικής επικράτειας. Γι' 
αυτό και η εισήγηση ήταν σαφής: το ΐ"θ-ίΓπηΙ< ΑίΓιβηδ 
δεν πρόκειται για κλασική περίπτωση ρβηίιϊίΐοαίΐοη, 
διότι πάνω στα ζητήματα του κέντρου παράγεται ιδε¬ 
ολογία για πολύ ευρύτερη χρήση. Παράγεται θο¬ 
λούρα που σκεπάζει την ταξική, συγκρουσιακή 
πραγματικότητα της καθημερινότητας της πόλης και 
κάνει το κέντρο να φαίνεται το πραγματικό διακύ- 
Βευμα, από πολιτική, οικονομική και πολιτιστική 
άποψη, πάνω στο οποίο θα δοθούν οι λύσεις για όλα, 
πράγμα που φυσικά είναι κατασκευασμένο. Και αυτή 
η θολούρα συνεχίζει να αποκρύπτει κάτι εξίσου ση¬ 
μαντικό. Αποκρύπτει ότι η πόλη είναι πολύ περισσό¬ 
τερο οργανωμένη εκμετάλλευση, παρά οργανωμένη 
κατανάλωση ή απόλαυση όπως παρουσιάζεται. Και 
ότι το, τόσο πολυπαιγμένο στα μίντια, ζήτημα των με¬ 
ταναστών στο κέντρο είναι ακριβώς κομμάτι της ορ¬ 
γανωμένης εκμετάλλευσης, και όχι κεντρικό 
πρόβλημα της καταναλωτικής πόλης που αν λυθεί, 
αυτή θα λειτουργεί κανονικά. 

Δεν είναι δυνατόν κανείς να μεταφέρει, ούτε να 
συνοψίσει τη συζήτηση που ακολούθησε και που ήταν 
αρκετά ενδιαφέρουσα. Στο μεγαλύτερο της κομμάτι 
κινήθηκε ανάμεσα σε δύο πολύ συγγενικά θέματα: 
το ένα αφορούσε το αν θα πρέπει οι εισηγητές, σαν 
αρχιτέκτονες πρώτα και κύρια, να έχουν κάποια αν¬ 
τιπρόταση, και το άλλο, γενικότερο, το κατά πόσο η 
επιστήμη, και εν προκειμένω, η πολεοδομία μπορεί 
να λειτουργεί προς το συμφέρον της κοινωνίας, ή 
τέλος πάντων προς όφελος των κατώτερων τάξεων. 
Επί της ουσίας το ερώτημα είναι ένα και το αυτό: μπο- 


Γ6ϊΙιίηΙ< 

ΛαϊΗθηδ 


ρεί ο αρχιτέκτονας-πολεοδόμος να επιλύσει, εξ ολο¬ 
κλήρου ή εν μέρει, τα κοινωνικά ζητήματα μιας πόλης 
με τα δικά του «αρχιτεκτονικά εργαλεία»; Είναι λο¬ 
γικό οι απόφοιτοι αυτής της σχολής, πόσο μάλλον οι 
καθηγητές να είναι ιδιαίτερα αισιόδοξοι. Οι υπόλοι¬ 
ποι όμως, δικαιολογείται να είναι το ίδιο πεπεισμένοι, 
δεδομένου του ότι αν και η μοντέρνα, για παρά¬ 
δειγμα, πολεοδομία είχε αυτό σαν κύριο στόχο, απέ- 
τυχε παταγωδώς; 

Οι εισηγητές ήταν εξ αρχής σαφείς ότι η από¬ 
πειρα αντιπρότασης είναι παγίδα, διότι δεν μπορεί να 
υπάρξει μία «λύση» στα πολύπλοκα ζητήματα του κέν¬ 
τρου, που να είναι εξ ίσου καλή για όλους. Και αυτό 
λόγω του ταξικού, συγκρουσιακού χαρακτήρα της 
πόλης. Όμως το θέμα επανερχόταν συνεχώς σε 
αυτό. Η γενικότερη αγωνία σχετικά με το ρόλο της 
επιστήμης φαίνεται να έχει δύο αφετηρίες. Η μία, η 
ακαδημαϊκή, κινείται μεταξύ του «ας μιλήσουν οι ει¬ 
δικοί. .» και της αδιαμφισβήτητης και αυταπόδεικτης 
εγκυρότητας της επιστήμης. Η άλλη, η ιδωμένη από 
πολιτική πλευρά, πηγάζει από την πεποίθηση ότι ένα 
λαϊκό-δίκαιο κράτος θα χρησιμοποιούσε την επι¬ 
στήμη για το καλό της κοινωνίας, επομένως η ίδια η 
επιστήμη δεν είναι καλή ή κακή, αλλά εξαρτάται από 
το ποιος φορέας τη χρησιμοποιεί. Πάντως, ενώ οι 
δύο αυτές απόψεις τοποθετούνται μάλλον αντιδιαμε- 
τρικά στον ιδεολογικό ορίζοντα, μέσα στο κατ' επί¬ 
φαση φιλειρηνικό ακαδημαϊκό περιβάλλον 
συμβαδίζουν μια χαρά. 

θα χρειαζόταν ίσως μεγάλη επαναληψιμότητα 
αντίστοιχων γεγονότων-εκδηλώσεων για να μπορέ¬ 
σουν να ριζώσουν σε ένα μέρος των φοιτητών (και 
όχι μόνο) ισχυρά αντεπιχειρήματα, που να πηγαίνουν 
κόντρα στην κυρίαρχη ιδεολογία περί επιστήμης. 
Ός&τα πανεπιστήμια συνεχίζουν να εγκαταλείπονται 
από τ\ςτιίσημρ κράτος, μπορούν να αποτελούν προ¬ 
νομιακό πεδίο τέτοιων προσπαθειών και για έναν όχι 
και τόσο προφανή λόγο: μαζί με την απαξίωση του 
δημόσιου και κοινωνικού χαρακτήρα του πανεπιστη¬ 
μίου, κλονίζεται όλο και περισσότερο το κύρος των 
ακαδημαϊκών, αλλά και η ίδια η εγκυρότητα της καλής 
επιστήμης, την οποία υποτίθεται ότι υπηρετούν ανιδιο- 
τελώς προς όφελος της κοινωνίας. 




Ιννη Κ9ίτννη 


··· 


Τι είναι επιτέλους αυτά τα ακαταλαβίστικα 3ήμερο φεστιβάλ Ο ΑΜΕ ΟνΕΚ 

μαύρα κουτάκια στις στάσεις λεωφορείων; 12,13 και 14 Οκτώβρη στο Πολυτεχνείο 


Το 1994 στην Ιαπωνία, για λογαριασμό της αυτοκινητοβιομηχα¬ 
νίας Τογοία, η θυγατρική ϋοηδο \Υανθ δημιούργησε τον κώδικα 
ΟΒ (ΟυίοΒ Βθδροηδθ). Ο ΟΒ οοάθ είναι η εξέλιξη του μονοδιά¬ 
στατου όαιτοείθ, ο οποίος χρησιμοποιείται εδώ και δεκαετίες στη 
βιομηχανία εμπορευμάτων και φέρει πληροφορίες για το εκά- 
στοτε προϊόν. Αυτή η εξέλιξη, λοιπόν, είναι ένας γραμμωτός κώ¬ 
δικας δύο διαστάσεων (2ό οοοΙθ) και αναπτύχθηκε λόγω της 
ανάγκης για αποθήκευση μεγαλύτερου όγκου πληροφορίας και 
για αποκωδικοποίηση με μεγάλη ταχύτητα. Μπορεί να διαβαστεί 
και να αποκρυπτογραφηθεί με έναν επεξεργαστή εικόνας και 
υποστηρίζει αριθμητικούς, αλφαριθμητικούς, δυαδικούς και κι¬ 
νέζικους χαρακτήρες. Αρχικά χρησιμοποιήθηκε εντός της αυτο¬ 
κινητοβιομηχανίας για την εύκολη αναγνώριση των οχημάτων, 
στη συνέχεια και από την υπόλοιπη βιομηχανία για εσωτερική 
χρήση ταυτοποίησης των προϊόντων. Φυσικά, οι λαγοί των δια¬ 
φημιστικών εταιριών δεν άργησαν να καταλάβουν ότι υπάρχει 
πολύ ψωμί πίσω από τη γιαπωνέζικη εφεύρεση. 

Η ευρεία διάδοση των δηηαιΙρΗοηθδ τα τελευταία χρόνια, έκανε την 
πρόσβαση στο διαδίκτυο από οποιοδήποτε σημείο αυτονόητη. Αυτό 
σε συνδυασμό με την υψηλής ανάλυσης σόρωση εικόνας που προ¬ 
σφέρουν τα συγκεκριμένα κινητό τηλέφωνα έκανε πρόσφορο το 
έδαφος προς εκμετάλλευση του ΟΒ οοοΙθ από το χώρο της διαφή¬ 
μισης. Έτσι, οι ΟΒ οοοίθδ βρήκαν τη θέση τους σε συσκευασίες και 
διαφημίσεις προϊόντων και υπηρεσιών. 


Η συνέλευση του ραηηθ ονοι* διοργανώνει στις 12, 13 και 14 
Οκτώβρη τριήμερο φεστιβάλ με συζητήσεις και εκδηλώσεις. 
Κεντρικός άξονας των συζητήσεων θα είναι η κρίση του μαζι¬ 
κού εκπαιδευτικού συστήματος. 

Παρασκευή 12/10 

19:00 ΣΥΖΗΤΗΣΗ 

Η γοητεία του πειρατή: Ενάντια στην πνευματική ιδιοκτησία 

Σάββατο 13/10 

19:00 ΣΥΖΗΤΗΣΗ - ΠΡΟΒΟΛΗ ΒΙΝΤΕΟ 
νίόθο Οαιτΐθ$: Ηλεκτρονική εκπαίδευση... 

22:00 ΟΕΑΤΡΙΚΗ ΠΑΡΑΣΤΑΣΗ 

"Ο τυχαίος θάνατος ενός αναρχικού" του Ντάριο Φο 

από τη θεατρική ομάδα "Μηχανικοί του Φθηνού Μελοδράματος" 

Κυριακή 14/10 

19:00 ΣΥΖΗΤΗΣΗ 

Ο καθόλου τυχαίος θάνατος ενός εκπαιδευτικού συστήματος 
22:00 ΣΥΝΑΥΛΙΑ 

Αηίίία ίΙΥΕ 20 Οκτώβρη 


Για να το κάνουμε πιο λιανά: οι διαφημιστές φοβόντουσαν ότι 
μία απλή παράθεση της ιστοσελίδας του προϊόντος πάνω στη 
συσκευασία ή τη διαφήμιση του δεν θα είχε λαμπρά διαφημι¬ 
στικά αποτελέσματα, διότι ο καταναλωτής μπορεί να ξέχναγε 
να την επισκεφτεί ή ακόμα και να βαριόταν τη διαδικασία. Τα 
νούμερα δεν τους έβγαιναν ελπιδοφόρα. Έτσι, προς διευκό¬ 
λυνση του καταναλωτή, αρκεί ένα απλό πέρασμα του δητιαιΐ- 
ρΗοηθ πάνω από τον κωδικό (ο οποίος πλέον βρίσκεται παντού, 
από περιοδικά μέχρι στάσεις λεωφορείων) και μεταφέρεται 
απευθείας στην ιστοσελίδα του προϊόντος με όλες τις απαραί¬ 
τητες πληροφορίες. Πέρα από το χώρο του εμπορεύματος, οι 
κωδικοί αυτοί χρησιμοποιούνται πλέον και σαν «ταυτότητες», 
αφού έχουν αρχίσει να χρησιμοποιούνται παραδείγματος 
χάριν σε επαγγελματικές κάρτες ή ακόμα και από δημόσιες 
υπηρεσίες και κράτη. Χωρίς πολύ βαβούρα και κόστος. Καιρός 
λοιπόν τώρα, σε περίοδο κρίσης, να προμηθευτούμε όλοι από 
ένα δίτιαιΤρΗοηθ! Τι κι αν αυτό κοστίζει όσο δύο μηνιάτικα (για 
όσους ακόμα έχουν από αυτά)... 



...οι δρόμοι, οι θόρυβοι, οι στίχοι και οι χίλιες γλώσσες της μη¬ 
τρόπολης είναι όλα δικά μας, είναι όλα των από κάτω αυτής της 
κοινωνίας. Και δε ψηνόμαστε να τα κάνουμε δώρο σε κανένα 
φιλότεχνο «ευαίσθητο» αφεντικό, σε κανένα μπράβο, σε κα¬ 
νένα μπάτσο, σε κανένα ελληναρά. 

Τώρα, περισσότερο από ποτέ, Η ΜΟΥΣΙΚΗ ΜΑΣ ΣΤΟΥΣ 
ΔΡΟΜΟΥΣ κι οι φασίστες στις τρύπες τους... 


ΑΝΤΙΡΑ ΙΙΥΕ 20 ΟΚΤΩΒΡΗ 


δα9θ ίταηοΐδ (γΗοοΙθ ίδίαηά-υδα)/ 
μεθυσμένα ξωτικά (αθήνα) / 

ηαοΗί ηηζίαηθ (επίθεση κατα μέτωπο + ανεξέλεγκτη σύγκρουσης 

πορεία) (πάτρα)/ 

ήρωας (θεσσαλονίκη-καβάλα) 


Για περισσότερες πληροφορίες: Ηηρ://νννννν.αηίίίαΙίνθ. 9 Γ/ 



Κουίζ: κλέψτε ένα δητιαιΤρΗοηθ και 
βρείτε τι λέει το ασπρόμαυρο κουτάκι! 


ο ν θ π 15 


...«Ξέρεις κάτι;» είπε ο Πορτογάλος με φωνή μάλλον λίγο πιο βραχνή απο 
άλλες φορές, «νομίζω οτι δεν θα τα καταφέρουν ποτέ...ποτέ δεν θα μας σκοτώ¬ 
σουν. Αλλά ακόμα κι αν κατα τύχη τα καταφέρουν κάποτε, κανένας δεν θα τους 
πιστέψει. Γιατί τότε, άλλοι θα ονειρεύονται πως είναι εμείς». 

«Έχουν πει τόσες φορές οτι είμαστε νεκροί αδερφούλη. Τι σημασία έχει 
ακόμα μια φορά;» αποκρίθηκε ο Σαντοκάν. 

Για μια στιγμή μέσα στο υπόγειο μπουντρούμι ακούγονταν μόνο τα γέλια του 
Γιάνιες που σκέπαζαν το θόρυβο του νερού που έμπαινε απο τις κρυμμένες σω¬ 
λήνες, κάλυπταν το σφύριγμα των φιδιών και τα μουγκρητά των ουρακοτάγκων, 
καθώς και το τρίξιμο των αναμμένων φύλλων του ούπα που έβγαζαν ήδη τον δη- 
λητιριασμένο καπνό τους. 



«βρήκα τρόπο να φύγουμε απο εδώ» είπε ο Πορτογάλος άξαφνα. 

«Πως;» τον ρώτησε ο Τίγρης της Μαλαισίας, με μια αμυδρή ελπίδα στη 
φωνή. 

«Με το πείσμα. Θα δεις, αδερφούλη» είπε ο Γάνιες και τα δόντια του έλαμ- 
ψανν μέσα στο σκοτάδι σ' ένα διαβολικό, τρυφερό, συντροφικό και αδερφικό 
χαμόγελο... 


Πόλη του Μεξικού, Απρίλης 1986-Νοέμβρης 1989 















